Bukedde Online - MEERE NALULE: Alese alabudde abakazi obutagalabanja bufumbo nga bwe yakola\nMUGWISA afudde munnabyabufuzi, mulimi ate nga musuubuzi\nJangu oyige okutandisa ekitono ofunemu kin...\nAdded 9th September 2014\nMEERE Nalule nga tannaba kufa yalese ekiwandiiko kye yakwanze mutabani we James Semwezi Lutaaya mwe yalese ng’asibiridde abakyala abafumbo entanda, okufumbira ddala, nga tebamagamaga!\nSemwezi agamba nti nnyina bulijjo aludde ng’amugamba afune olupapula awandiike ebyafaayo bye, kyokka nga ye takitwala ng’ekikulu, okutuusa lwe yamugambye nti ojja kutuuka okubimbuuza nga nsirise, ekintu ekyamuwalirizza okufuna olupapula n’awandiika buli ky’amugamba.\nMu bigambo bya Nalule , ebikwata ku byafaayo bye ne gy’avudde abyogerako bwati;\n“Amanya gange mu bujjuvu mpitibwa Costance Mary Mariam Nabanoba Nantege Nalule. Ensonga eyantuumisa amannya gano gonna mu bungi, lwakuba kitange Yosia Mabiriizi, yandeka mu lubuto lwa nnyabo Gertrude Namutebi. Ku ludda lwa nnyabo ndi muzzukulu wa Sulumaani Mukasa naye eyeebase e Bukerekere.\nNga Kitange amaze okufa maama yafumbirwa empeta e Namutamba-Mityana, naye eno nze nagenderayo mu lubuto, ne banzaalirayo. Eno era maama yazaalirayo mwanyinaze Paul Kazibwe ow’e Gayaza- Bulamu.\nMaama aba akyali mu bufumbo ate bba wa mukulu we, Dr. Kalibbala e Bulemeezi n’alwala era n’asalawo okugenda okumujjanjaba, yagenda okudda omwa taata Zziwa e Namutamba nga mu bufumbo temukyali kifo kye. Kale abakyala mwenna abafumbiddwa mbawa ga bwereere nti ng’okyalinawo akakisa, fumbira ddala, tolekaawo mwaganya, tomagaamaga.\nNalule nga teyeefeebya.\nMaama bw’afubutuka e Namutamba, yapaalira wa Kamaani eyali minisita e Mmengo naye ng’amaka ge gaali Lungujja.\nEno yafumbayo ebbanga okutuusa lwe yalabagana ne taata Kataza gye yazaala muto wange Night Nalunkuuma.\nTaata Paul Kawuma (mugenzi) yannona e Namutamba okuva nga nnina emyezi mwenda era ye yansomesa n’okundabirira.\nYankwasa jjajjange amuzaala, Tezira Womwoyogwe eyalina ekibanja e Kalambi ku lw’e Mityana. Jjajjange ono yandaga omukwano obutanjuza, era y’ensonga lwaki banziikanga Bute, era munteekanga mu bigere bya jjajjange Tezira Womwoyogwe.\nWakati awo wajjawo ekyukakyuka ku luguudo lw’e Mityana bwe baatema olupya, twasenguka ne taata Kawuma wamu n’embwa yaffe Mooni eyali enkambwe ennyo. Taata baagimuwa mu Bazungu ba Gayle & Roberts gye yakoleranga. Twasenga e Lukuli – Nang’anda.\nNga twakatuuka e Lukuli nadduka ku taata ne ng’enda e Busujju ewa maama Yayeeri Nansubuga, era gye bambatiriza mu kkanisa e Kaggulwe.\nOkusoma nnatandikira mu Bbira Primary school, Bulooba College School, Kanyange Primary school gye nnava nga bampadde sikaala okugenda e Ggombe S.S.S Nnasomerako ne mu Aggrey Memorial School gye nnava okwesogga essomero ly’Abayindi okusoma ebyobusubuzi. Eno nakolerayo kyokka ne mbavaako olw’obutasasula bulungi.\nEmirimu nnasookera ku gwa kukunga bakozi okuyingira ‘trade union’ nga nnyamba ku basomesa omwali Polof. Mwiru.\nNakolerako ku National Theatre, nze nnali nnyingiza abagenyi nga nfuna omusaala gwa 115/- omwezi.\nNakolako mu Bata- Kenya gye nnava ne neesogga New Stanley Hotel - Kenya, ng’ayaniriza abagenyi omwali n’abakulembeze b’amawanga abaasulangayo. Omu ku be nzijukira obulungi ye Dr. Apollo Milton Obote.\nNakomawo mu Uganda ne nfuna omulimu mu Lake Victoria Hotel, bwe nnava okutandika okuzaala abaana.\nNalule ng’ali ne muwala we Can. Nabawanuka n’omuzzukulu bwe yabadde tannafa.\nOluvannyuma naddamu okufuna omulimu mu kkolero ly’engoye erya UGIL eryayatiikirira ennyo mu myaka gy’ensanvu n’ekyenda olw’amasaati gaalyo agaabanga amalungi .\nEno nnakolanga “machine operator”, ecanga ecuuma okuwandula amasaati. Nakulungulayo emyaka 20 ne mpummula mu 1996.\nMu nsi nazaala abaana basatu kyokka omu yafa, abalamu nninawo James Lutaaya Semwezi ne Can. Nabawanuka.” Ebyo bye byabadde mu kiraamo kya Nalule.\nMulekwa James Semwezi Lutaaya yagambye nti okumanya nnyina Nalule yaliwo mu myaka gye, omuyimbi Elly Wamala yatuuka n’okumuyimbako mu luyimba olumu ng’agamba nti ‘nze Nalule gwe njagala!’ Jimmy Kizito, omutuuze w’e Wabigalo agamba nti yatandika okulaba Nalule mu myaka gy’ekinaana, ku kyalo yajjiranga mu mmotoka ez’ebbeeyi nga bamuvuga.\nNalule abadde n’ettaka mu kibuga Mityana, kyokka ng’asobodde okulikuuma nga talitunzeeko.\nSiriimu yannemesa okusoma yunivasite\n'Amaanyi ngatadde ku kubudaabuda bannange abalina akawuka'


Omulamuzi omukulu mu Kkooti e asindise omuvubuka ku limanda lwakutta baganda be abato babiri - Radio Simba, The Best Luganda Station in the World !\nOmulamuzi omukulu mu Kkooti e asindise omuvubuka ku limanda lwakutta baganda be abato babiri\nTaibu Semakula 18 nga yeyita Shafick yakwatiddwa Poliisi y’e Wakiso kubigambibwa nti yenyigira mukuwamba Isreal Namalengo ne Dorcus Nakiwunga emirambo gyabwe negisuulibwa e Naluvule bano nga baali bato be.\nSsemakula yakwatiddwa oluvannyuma lw’abatuuze okumulumiriza nti nga 18-May-2018 abaana bano lwebabula yalabwako e Naluvule gyebaali babeera era nalabwako mukifo kino enkeera.\nPoliisi egamba nti ekoze okunoonyereza okumala n’ekizuula nti Ssemakula yali mu lukwe olw’okutta abaana bano ng’obuzibu bw’ava ku Maama we okufumbirwa omusajja omulala Charles Katende eyamukuza wabula ate Ssemakula nabba ekyalani kye namuwawabira ku Poliisi eyamukwata. Ono era ne 2016 yakwatibwako ku bigambibwa nti yali yennyigidde mukuwamba n’okutta abaana ba Ssenga we era nasibibwa e Naguru Remand home wabula nateebwa.\nKatikkiro atongozza omukago


Bukedde Online - Abazigu balumbye Famire ne bagitemaatema\nAbazigu balumbye Famire ne bagitemaatema\nAbadde Minisita ow''ensonga ez''omunda mu ...\nABAZIGU balumbye amaka e Kammengo mu disitulikiti y’e Mpigi ne bakuba omukazi n’omwana ennyondo ne babanyagako ensimbi.\nAnitah Nakyanzi, atunda enkoko mu kabuga k’e Kammengo ng’asula Muyenga mu ggombolola y’e Kammengo mu Mpigi yalumbiddwa abasajja bataano abatannategeerekeka.\nBaabadde n’ennyondo n’ebiso ne bamukuba ennyondo n’omwana gw’abadde naye mu nju, Jessica Nampijja, 12, ne babaleka nga bataawa. Emitwalo 30 ze baabadde nazo mu nju, nazo ababbi baazitutte mu kiro ekyakeesezza eggulo.\nAbabbi bano baasoose kugezaako kumenya dduuka lya muliraanwa waabwe amanyiddwa nga Maama Edigar kyokka bwe baabakubidde enduulu ne badduka oluvannyuma ne bakuba oluggi lw’enyumba ya Nakyanzi ne bayingira era ne batandikirawo okumukuba nga bwe bamusaba ssente.\nWabula nga bamaze okufuna ssente 300,000/- ze yabadde akwese, olwo ne bamukuba ennyondo ku mutwe n’agwa n’azirika. bwe baalabye omwana Nampijja ng’abalabye, naye ne bamukuba ennyondo emirundi ebiri ku mutwe n’okumumenya omukono ne babaleka nga batiiriika musaayi.\nAbatuuze baabasanze ku makya mu nnyumba nga bataawa ne babatwala mu ddwaaliro lya Golola Medical Centre e Kammengo, gye bajjanjabira kati. Abatuuze basabye poliisi ebayambe kubanga ababbi basusse mu kitundu kyabwe.\nEnfo abazigu mwe bava okutemula abantu mu Kampala zizuuse


PULEZIDENTI Museveni azzeemu okukubiriza Bannayuganda bamwegatteko mu lutalo lw’okufufuggaza siriimu, omwaka 2030 gutuuke ng’abufumwa bufumwa. Kampeyini eno agituumye Presidential Fast Track Initiative On Ending Aids 2030’.\nEmikolo gy’okutongoza kaweefube ono mu disitulikiti 23 ezikola amasekkati ga Uganda gyabadde Kalungu.\nMuseveni yakiikiriddwa omumyuka we Edward Kiwanuka Ssekandi. Yabadde ne minisita ow’ensonga z’Obwapulezidenti Esther Mbayo n’Owebyobulimi, obulunzi n’obuvubi Vincent Bamulangaki Ssempijja n’ababaka ba palamenti.\nAbafumbo Sulaiman Ssembatya ne Sharifah Namaganda be baabadde eky’okuyigirako ky’olunaku.\nBassembatya beewuunyisizza abakungu n’abantu baabulijjo olw’engeri gye baafunamu obuvumu bw’okubeeragana ng’omwami talina kawuka ng’ate omukyala akalina.\nAbafumbo beewaddeko obujulizi nti beeyambisa amagezi g’abakugu ne bazaala omwana atalina kawuka kati ng’alina emyaka 13.\nAkulira ebyobulamu e Kalungu Ronald Reagan Mutebi, omubaka omukazi owa Kalungu Aisa Ssekindi ne ssentebe wa LC 5 Richard Kyabaggu baalaze okutya olw’akawuka ka siriimu okwegiriisiza mu Kalungu nga ku buli bantu 100 kuliko 13 abalwadde.\nMinisita Ssempijja yagasseeko nti abaana 720 balina obulwadde era kwe kutandikawo ensawo eneebayamba mu byetaago byabwe.\nEnsawo eno baagitongozza n’emisinde egyakuliddwa Omulangira David Kintu Wasajja ne bakuhhaanya obukadde 50.\nAte Dr. Mutebi yagambye nti abantu abakulu 14,000 be bali ku ddagala.\nSsekandi yasomye ekiwandiiko kya Pulezidenti, mwe yasabidde abasajja okubeera ku mwanjo mu kuziyiza siriimu nga beewala okuganza abawala abatanneetuuka n’abakyala abato.\nYakubirizza abantu okunyiikira okwekebeza omusaayi n’okwejjanjaba. Museveni yasabye abantu okwekulaakulanya mu byenfuna kiibasobozese okubeera n’ensimbi ezigula eddagala n’ebyokulya nga bafunye obuzibu oba okulwala.\nSsempijja ne minisita Mbayo bajjukizza Bannayuganda nti eddagala eririwo teriwonya siriimu wazira limuweweezaako buweweeza ng’ekyokubwekuuma ky’ekisinga obukulu.


Kikino ekiremeseza Harry Kazibwe okufulumya oluyimba olupya. - Fremer Media\nKikino ekiremeseza Harry Kazibwe okufulumya oluyimba olupya.\nAbantu abenjawulo bavudeyo nga bemulugunya kukyomuyimbi Harry Kazibwe eyayimba Kyanoga olwokutwaala akabanga akanene nga tanaba kuzza kuluyimba luno olubadde lukyaase nnyo mubiseera bino.\nKino kiviriddeko omuyimbi Harry Kazibwe okuvaayo nabanukula kukyebigambibwa nti alemeredwa okuzaako kuluyimba lwe olwa kyanoha. Harry Kazibwe yategezeza nti alinayo oluyimba olulala wabula nga agamba nti tekijja kuba kirunji kufulumya nyimba zakumu kumu kuba kiyinza okuviirako ezimu obutafuna mannyi gazitambuuza.\nHarry Kazibwe omulundi oguwedde oluyimba lwe olwa Kyanoga yalukolera mu studios za Brian Beats wabula omulundi guno yategezeza nti akayimba ke akalala kaleeta yakakoledde womu kuba producer benyimba wano mu Uganda abaamanyi.\nHarry Kazibwe yomu kubaana ba musaayi muto abawanise ensiike yebyokuyimba mumwaaka guno era nga abatunulizi bensonga abenjawulo bamusonzemu okuba nga wankiizo nnyo olwenyimba zze ezirimu obugambo obuwoomu.\nLaba kukamu kubuyimba bwa Harry Kazibwe kebayita Kyanoga.\nPrevious articleNyege Nyege Festival Goes Digital\nNext articleCongratulations to popular Tanzanian singer Diamond Platmunz and his entire team.


Bukedde Online - Mwerabira mutya ekiramuso eky'ekitiibwa ne mudda mu kunoonya emirembe n'emmundu!\nMwerabira mutya ekiramuso eky'ekitiibwa ne mudda mu kunoonya emirembe n'emmundu!\nSSENTE Z'OBUPANGISA: Abasuubuzi mu Kampala baddukidde mu Palamenti naye eneebayamba?\nSSENTE Z'OBUPANGISA: Abasuubuzi mu Kampala...\nNEEWAKUBADDE Abasiraamu bakyawaganye nnyo, naye ekirungi buli omu akyatoolera munne “Salaam”.\nNEEWAKUBADDE Abasiraamu bakyawaganye nnyo, naye ekirungi buli omu akyatoolera munne “Salaam”. Wabula bwe kiba nti “Asalaam” ky’ekiramuso eky’okwagalizaganya emirembe mu Busiraamu, waliwo okutya n’okweraliikirira kunene\nku binaddirira anti gyo emirembe gitabanguse.\nEmirembe gitabanguse nnyo ne kituuka n’Abasiraamu okusaalira ku nguudo za Kampala ate nga basaalira ku midumu gya mmundu za poliisi nga bwe kyabadde wiiki eyise.\nOkutuuka okusaalira ku midumu gy’emmundu era nakwo kwabadde kunoonya mirembe. Abasiraamu ab’ekiwayi ky’e Kibuli nga bakulemberwa omuzira waabwe Sheikh Muzaata, baabadde batabadde Kampalamukadde, baggye Sheikh Mubajje ku bwamufti bwa UMSC bafune emirembe.\nSso nga ne poliisi ya Genero Kale Kayihura, yabadde emaze okusalawo okweyambisa emmundu okulemeza Mubajje ku bwa Mufti.\nEkyewuunyisa ly’effujjo eryo lyonna okuddirirwa okukuba obululu obw’okulonda enkiiko ezisuubirwa okukuuma emirembe gy’Obuyisiraamu! Naye kale ng’emirembe ginaabaawo gitya ng’okukyawagana kulinnye enkandaggo n’okusaalira Mungu ne kukolerwa ku midumu gya mmundu za poliisi?\nNaye mu kifo ky’okwekaabirako lwaki odda mu kuniigiinira mu by’ennaku? Oba nga n’emirembe tokyasobola kugifunira mu kiramuso eky’ekitiibwa ekya “Salaam” naye ng’ofuuse nga bannabyabufuzi abanoonyeza emirembe ewa\nMuseveni mu State House e Ntebe, olwo kale awo okyaniigiinamu ki ng’Obusiraamu obudibaze okutuuka awo?\nOkulonda kwa Mubajje kwe yataddewo ne bwe kunaagenda obulungi kutya, kyokka nga Abasiraamu abakwetabyemu emitima gisigadde gibakuusidde ng’ebisinziiro by’ensowera, kyakusaalirwa emirembe tegijja kubaawo.\nEmirembe egyo tegiri mu State House ewa Museveni, era tegiri mu mmundu za poliisi ya Kayihura.\nEmirembe egyo giri mu Basiraamu kwekuba mu bifuba, bateese ku butakkiriziganya bwabwe buggweewo. Ne bwe kiba nti waliwo ebintu by’Obuyisiraamu ebyabbibwa, leka ababibba beekakabe babiseseme, wabeewo emirembe.\nDdwaddwaddwa Mumansa leka nkikinale mbuuze: Lwaki osuubira nti okulwanagana kw’amagye ga Muzaata ow’e Kibuli, n’amagye ga Nsereko Mutumba ow’omu birenge bya Mubajje ow’e Kampalamukadde, nti okwo kwe kunaaleetawo emirembe?\nAwo weerimbye. Weerimbye kubanga eyo si ye mmaanya y’enkoko. Abasiraamu mudde ku mmaanya y’enkoko entuufu.\nMwerabira mutya ekiramuso eky’ekitiibwa ne mudda mu kunoonya emirembe n’emmundu!\nâ€˜Okukuba endoboâ€™ kwonoona yingini\nBUKEDDE W'OLWOMUKAAGA ALI MU KATALE NG'AKULEETEDDE BINO:


Bukedde Online - Muninkini wa Kaweesi alumirizza Benz n'ayogera b'akolagana nabo\nKkooti ejulirwamu ezzizza Panadol mu Palam...\nMuninkini wa Kaweesi alumirizza Benz n’ayogera b’akolagana nabo\nBenz lwe yateebwa mu kkomera n’ayingira mu poliisi\nMUNINKINI wa Kaweesi eyakwatibwa ekitongole ky’amagye ekiketta munda mu ggwanga, (ISO) mu September wa 2017, alumirizza omusajja Ashiraf Mushabe oluusi eyeeyita Chris Tumushabe oba Christ Tumushabe ng’ate mu poliisi abadde yeeyita Commander Benz.\nChristine Mbabazi Muhooza oluvannyuma lw’okulaba ekifaananyi kya Benz mu Bukedde, yategeezezza omusasi w’olupapula luno nti, Benz abadde aludde ng’amulaba ng’ateetera n’abamu ku banene mu bitongole b’ebyokwerinda.\nYagambye nti, waliwo abantu bangi Benz b’abadde akolagana nabo ng’abamu bali mu bitongole bya Gavumenti ebikessi era balina ennyumba e Kyengera gye babadde bakolera pulaani zaabwe zonna ez’obumenyi bw’amateeka. “Benz tali yekka bw’aba yakwatiddwa n’abalala b’abadde akolagana nabo balina okukwatibwa”, Mbabazi bwe yategeezezza.\nYagambye nti, ekibinja ky’abantu Benz b’akolagana nabo, babadde bakolagana bulungi ne Sobbi we yabeerera mu bikolwa by’obubbi nga tannayingira ISO kutandika kukola nayo. Yagambye nti, n’omusajja Col. Kaka Bagyenda gwe yatwala okumulumiriza bwe yali amusibidde mu Tal Cottages e Kabuusu, Rasta gwajjukira nti yalina ebiviiri n’amaaso amamyufu, abadde akola ne Benz.\nRasta yalumiriza nti, Mbabazi ng’ali n’abakungu mu poliisi, baaluka olukwe lw’okutta eyali omwogezi wa poliisi Andrew Felix Kaweesi era baasisinkana ku Kati Kati Restaurant ku Lugogo Bypass mu kiro ekyakeesa March 17, Kaweesi lwe yatemulwa.\nRasta yalumiriza nti, naye mu lukwe yalimu era Mbabazi yaweebwa omulimu gw’okuketta entambula za Kaweesi nga bw’ategeeza abatemu era bwe yatuuka mu buduuka bw’e Kulambiro we baamuttira, ye yababuulira ne bamutta. Wadde Mbabazi bino abyegaana, Rasta amulumiriza nti baamuwa ne ssente obukadde 200 okuva eri omukungu wa poliisi omu okumaliriza ddiiru eno.\nBenzi yakwatiddwa ku ntandikwa y’omwezi guno oluvannyuma lwa ISO okufuna amawulire nti yali mu lukwe olwatta Kaweesi n’aggalirwa mu nkambi y’amagye e Mbuya. Benz, yali mu bayeekera ba ADF ng’akola ng’akulira abalwanyi ng’era yabayamba okutaputa ennimi naddala okuva mu Lungereza okudda mu Luwarabu n’Oluswayiri wabula oluvannyuma yavaayo ne yeegatta ku Gavumenti n’ayingira ne mu ggye erikuuma Pulezidenti.\nOluvannyuma yakwatibwa ng’abbye doola 50,000 ku Muzungu eyali azze okusuubula diamond ne gold e Congo ng’amutadde ku mudumu gw’emmundu. Benz yakwatibwa n’aggalirwa e Luzira Nixon Agasirwe gye yamuggya ku kakalu ka kkooti n’amuyingiza mu poliisi mu 2014 mw’abadde n’okutuusa kati we baamukwatidde.\nOno, abadde akola ebikwekweto eby’amaanyi mu poliisi era yali akolera wansi wa Nixon mu Special Operations Unit (SOU) nga balina ne ofiisi ku Clement Hill e Kololo. Dayirekita wa ISO Col. Frank Kaka Bagyenda yategeezezza Bukedde nti, Benz balina bye bamubuulirizaako ebiwerako wabula tebannatuuka ku kinyusi kya kunoonyereza kwabwe n’ategeeza nti, yabadde tasobola\nVipers SC ereese omutendesi Omuzungu


Bukedde Online - Kamaanyi eyatolosa Ssekabaka Muteesa II mu 1966 afudde\nMuyigire ku bajulizi abakkiriza Katonda - ...\nDan Kamaanyi, eyatolosa ssekabaka Muteesa II ekibabu kya Milton Obote eyalumba olubiri mu 1966 ng'ayagala okumutta, afiiridde mu makaage e Nyenga Buikwe.\nKamaanyi 84, aludde ng'atawaanyizibwa obulwadde bwa puleesa nga ne ku luno zaamukubye ku makaya g'Olwokubiri mu makaage n'afiirawo.\nKamaanyi ajjukirwa nnyo mu byafaayo bya Buganda olw'okutolosa Ssekabaka sir Edward Muteesa II okumuggya e Kampala okumutuusa e Butambala gye yasisinkanira basajjaabe okuli; Ssalongo Kitayimbwa Mumiransanafu abaamuyambako okumuddusa mu ggwanga, Obote bwe yalumba olubiri mu 1966 ng'ayagala okumutta.\nWadde Dan Kamaanyi yali muvubuka muto ddala eyali yaakamala okusoma, yalaga obuvumu n'obumalirivu bweyasalawo okuvuga Muteesa okumutolosa Kampala era naakituukiriza, teyakoma okwo ate naagezaako okutta Milton Obote ng'agezaako okuwoolera olwa Obote okujooga Obuganda naalumba olubiri n'okuggyawo obwakabaka.\nYamuteega ng'ava ku mukolo ogumu e Luzira Ku parade y'abaserikale naamusindirira amasasi wabula naatafa.\nGrace Sengaaga, kizibwe w'omugenzi agambye nti, Kamaanyi aludde ng'atawaanyizibwa obulwadde bwa puleesa nga ne gyebuvuddeko yafunamu ekirwadde ky'okusannyalala wabula naawona.\nOmubiri gw'omugenzi guggyiddwa mu makaage agsangibwa e Bugolo Nyenga negutwalibwa mu ggwanika mu ddwaaliro e Jinja, eno gyegunaaggyibwa Ku lw'okusatu gusuleko mu makaage ate Ku lw'okuna gugalamizibwe ku bijja bya ba Jjajaabe ku kyalo Namabu Bugolo mu ggombolola y'e Nyenga, disitulikiti y'e Buikwe mu Ssaza ly'e Kyaggwe.\nZanie Brown awadde abayizi amagezi ku ngeri y'okufuuka ab'omugaso mu nsi


Bukedde Online - ‘Mulamuzi nawonedde watono obutwa mu kkomera...’\n‘Mulamuzi nawonedde watono obutwa mu kkomera...’\nOmuyizi aggyiiridde ku ssomero\nPoliisi eyigga ababbye omulambo gwa maama...\nDR. Kizza Besigye asinzidde mu kaguli ka kkooti y’e Nakawa n’addamu okutendera omulamuzi embeera enzibu gy’ayisibwamu mu kkomera.\nAgambye nti okumanya obulamu bwe buli mu matigga, lwe yasibirwa ku poliisi e Moroto waaliwo olukwe lw’okumuwa obutwa.\nBesigye, eyakwatibwa omwezi oguwedde n’aggulwako omusango gw’okulya mu nsi ye olukwe, eggulo yazziddwa mu kkooti ento e Nakawa wakati mu kwerinda okw’amaanyi okuwulira okusaba kwa Gavumenti ku ky’okukkiriza Besigye awozesebwe mu kkooti y’e Luzira olw’ensonga y’ebyokwerinda.\n“Kituufu kkooti esobola okutuula awantu wonna singa amateeka gakkirizaawo naye kyokka ddembe lya muwaawabirwa (Besigye) okusigala ng’asomerwa omusango mu kkooti eno e Nakawa,” omulamuzi James Mawanda Eremye bwe yawunzikidde ku ludda lwa Besigye abantu abangi abaabadde mu kkooti ne bacacanca.\nBesigye ng'ali mu kkooti e Nakawa\nNga bino biwedde, Besigye yaluvudde ku ntono nti; “Ssebo omulamuzi, olunaku lwe nasembayo okulabikako mu kkooti eno nayagala okutuusa okwemulugunya kwange ku ngeri gye ntulugunyizibwamu poliisi wamu n’ekitongole kya Gavumenti ekiwaabi nga banteekako emisango naye ne bannyima omukisa.\nOkumanya poliisi erina ekkobaane okuntulugunya, bwe bankwata nga May 11, bansibira ku poliisi e Moroto ne baggyawo abaserikale bonna ku poliisi eno ne baleeta abapya abambala yunifoomu enzirugavu.\nN’abasibe bonna be nasangamu baabaggyawo ne nsigalamu nzekka. Ku lunaku olwokubiri, amasannyalaze gaavaako ne nsaba DPC akkirize abehhanda zange bandeetere ttooci emulise ku kitangaala.\nBwe bwaziba, nneewuunya ggeeti emu ku poliisi okuba enzigule ng’okuva bwe natwalibwayo yali nzigale.\nNabuuza abaali bankuuma lwaki yali nzigule bah− hamba nti bo bakolera ku biragiro bya mukama waabwe (DPC) ne mbasaba bamumpitire n’agaana. Yansindikira omulala eyalagira ggeeti eggalwe ne kikolebwa.\nKu ssaawa nga 8:00 mu ttumbi, nawulira enswagiro y’omuntu ali mu gagatto aganene ng’ajja mu kaduukulu mwe nali ne mmumulisaamu ttooci.\nBesigye ng'atuuka ku kkooti e Nakawa\nYali mu biddugavu ng’ataddeko akakookolo naye bwe yalaba ekimyanso kya ttooci n’adduka.\nSsebo omulamuzi, nkakasiza ddala nti omuntu ono yali ajjiridde kunzita nga kirabika yali ayagala kumpa butwa kubanga abantu bangi abali ku ludda oluvuganya gavumenti nga nze abafa mu ngeri etategeerekeeka.\nOkumanya bannyigirizza, poliisi eremesa abeng'anda, abeemikwano n’abawagizi bange okujja mu kkooti okuwulira ekigenda mu maaso...”\nWano omuwaabi wa Gavumenti, Doreen Elima, we yawanikidde omukono n’agamba omulamuzi nti okwemulugunya kwonna Besigye kw’akola mu kkooti kumenya mateeka kubanga omusango gwe ogw’okulya mu nsi ye olukwe munene nnyo ng’alina kwogerera mu Kkooti Enkulu.\nEkibadde e Nakawa nga Besigye aleetebwa mu kkooti\nOmulamuzi yabigaanyi n’agamba Besigye alina eddembe okuwa kkooti okwemulugunya kwe kuba gwe mukisa gwokka gw’alina okugitegeeza ebigenda mu maaso mu kkomera.\nWano Besigye kwe kwongera okulaajana nti; “Mu nsi ezikuze, omuntu bagenda okumukwata ng’obujulizi bamaze okubufuna, ekitali mu musango gwange.\nSsebo omulamuzi, nsaba oludda oluwaabi bwe luba lulina obujulizi obunnumika lubuleete mu kkooti eno esobole okunsindika mu Kkooti Enkulu ntandike okuwoza.” Omulamuzi yagambye nti okwemulugunya kwa Besigye kulimu eggumba n’alabula poliisi n’ebitongole byokwerinda okwekomako.\nYalabudde n’abawagizi ba Besigye okukomya obutassa kitiibwa mu kkooti. Besigye agenda kudda mu kkooti nga June 29, 2016. Bo abawagizi ba Besigye abaasibiddwa ebweru wa kkooti baakoze effujjo, abamu omuli n’omukungu wa FDC, Ingrid Turinawe ne bakwatibwa.


Bukedde Online - Ssenga akuleetedde obubonero kw’olabira nga munno yakukyawa ddaaaaa....\nSsenga akuleetedde obubonero kw’olabira nga munno yakukyawa ddaaaaa....\nOmukazi yali angabira omwana atali wange...\nHatib Mugabe nga bali mu mukwano ne mukyala we, Olivia Nabukiibi. Baasangiddwa mu maka gaabwe e Kawempe. Bagamba nti obufumbo bwabwe baakabumalamu emyaka 10.\nOMUKWANO mu kujja gwanguwa naye ate guseebengerera mpolampola okutuusa lwe guggweerawo ddala nga mwekyaye oba nga buli omu akooye munne.\nWadde abantu abasinga essaawa eno yandigenze okubaawo nga baagyetegekera, tebakikola era kibagwako bugwi olw’okulemwa okusoma obubonero oba ebintu abaagalwa baabwe bye bakola okubalaga nti babakyaye era ebimu ku byo bye bino.\n1 Bw’aba akola atandika okudda awaka ekikeerezi; Kino munno bw’aba akukooye akikola okukwetamya bw’aba mukazi omugobe agende ate bw’aba musajja omukyala weetamwe ogende.\n2.Yeefuula alina eby’okukola ebingi; Omuntu bw’akukoowa eyali alina obudde bwo buggwaawo ng’akulaga buli kiseera w’omwagalira alinako eby’okukola ng’ekigenderwa kye gwe ofuneyo omulala afune we yeekwasiza.\n3 Atandika okukuyisaamu amaaso; Abantu abamu bw’aba akooye munne ky’akola kutandika kukola bikolwa bityoboola kitiibwa kye oba ebimuyisaamu amaaso ng’ okukulaga abantu bayinza okuba nti baaganza, okukuvuma mu bantu n’ebirala.\n4 Alekera awo okukwanjula mu mikwano gye ng’omwagalwa we; Omukwano bwe gubaawo nga munno akwagala aba akwanjula mu banne ng’omwagalwa we kyokka bwakukoowa akyusa n’atandika okukwanjula nga mukwano gwe oba n’olumu obutakwanjulira ddala.\n5 Alekerawo okubuulira ku nteekateeka ze. Omuntu bw’aba akyakwagala afuba okulaba nga akumanyisa by’ategeka okukola naye bwakukoowa aba takyakikola era kino bw’okyegendereza agenda okukugamba nti nkukyaye nga tekikuguddeeko bugwi era tekikuluma nnyo.\n6 Akendeeza ku mpuliziganya wakati we naye; Empuliziganya ennungi bye bimu ku bintu ebigumya omukwano era omuntu bw’aba akukooye kyasooka okukola kugimalawo, ng’ eyali akukubira essimu gwe lw’otaakubye we bikoma ate era n’olumu n’atakwata.\n7Atandika okukwesamba oba okukubadala mu buliri; Omuntu bw’akukyawa n’obwagazibwo gyali mu nsonga z’okwegatta buggwawo ng’eyali akutunuulira, akukuba mugongo era abamanyi okusoma embeera zino bagenda okubaatulira mu butongole nti babakyaye nga baakitegeera dda.\n8.Eby’okutunula mu mmunye abivaako; omuntu bw’aba akwagala aba anyumirwa nnyo entunulayo, nga bwe muba munyumya akutunula mu mmunye kyokka oyo akukooye aba takyakikola nga ne bw’oba onyumya naye atunula bbali.\n9. Atandika okukwekulayo obuyisa bwe obubi; Omuntu bw’aba akyakwagala ne bw’aba alina akayisa akabi afuba okukakweka kyokka bw’aba akukooye buli kayisa akaggyayo n’ekigendererwa omwetamwe omuveeko.\n10. Atandika okulaga nti takwesiga; omuntu bw’aba akyakwagala akulaga nti akwesiga nnyo ne weekitetaagisa naye bwakukyaya atandiika okulaga nti akubuusabuusa mu buli kimu nga ne bw’oba omubuulira mazima akulaga nti omulimba.


Bukedde Online - Kabaziguruka agaanye looya ku musango gw'okulya mu nsi ye olukwe\nKabaziguruka agaanye looya ku musango gw'okulya mu nsi ye olukwe\nAtomedde mwannyina kujula kumutta nga bakaayanira ettaka e Iganga\nAdduumira Poliisi mu Kampala omuggya akwas...\nOMUBAKA wa munisipaali y’e Nakawa Micheal Andrew Kabaziguruka (ku ddyo) asazeewo okwewoleza emisango egimuvunaanibwa egy’okulya mu mu nsi olukwe n’okutaataaganya obutebenkevu bw’eggwanga gy’atunka nagyo mu kkooti y’amagye e makindye.\nOMUBAKA wa munisipaali y’e Nakawa Micheal Andrew Kabaziguruka asazeewo okwewoleza emisango egimuvunaanibwa egy’okulya mu mu nsi olukwe n’okutaataaganya obutebenkevu bw’eggwanga gy’atunka nagyo mu kkooti y’amagye e makindye.\nKabaziguruka bwe yabuuziddwa Lt. Col Gideon Katinda omuwabuzi wa kkooti y’amagye ku by’amateeka oba alina looya agenda okumuwolereza ku misango gino kwe kuddamu nti tayinza kufuna looya kumuwolereza mu kkooti eno kubanga terina lukusa kumuwozesa nga si mujaasi.\nKabaziguruka ne banne abalala 23 kigambibwa nti emisango gino baagizza wakati wa February ne June omwaka guno mu bitundu by’eggwanga eby’enjawulo.\nSsentebe wa kkooti Lt. Gen Andrew Gutti omusango yagwongeddeyo okutuusa nga August 16, 2016. Yazziddwa ku limanda.\nMuve ku bibangirizi by'enguudo - UNRA\nAbasuubuzi b'e Kaleerwe balwanye ne poliisi


Bukedde Online - Abaasimye entaana ya Kakoma babbye obwongo bwe!\nAbantu 40 bebakkiriziddwa ku ntaana ya Ssebaana\nOmulambo gw'omubaka Kaudha guggiddwa mu gg...\nENTAANA y’eyayiiya oluyimba lw’eggwanga, Polof. George Wilberforce Kakoma emaze n’esimulwa ne basanga ng’omulambo gwe mweguli kyokka ng’ekitundu ky’omutwe ekya waggulu ekibikka obwongo kyaggyiddwaako ne kitwalibwa.\nAbatuuze n'abaserikale nga beetegereza entaana ya Kakoma (mu katono) eyabadde esimibwa.\nKino kyaddiridde omulamuzi Martins Kirya owa kkooti y’e Wakiso okuwa bamulekwa b’omugenzi Kakoma okuli; Ruth Kakoma ne Paul Kakoma Lwanga ekiragiro kya kkooti ekibakkiriza okutaataaganya entaana okuzuula oba ddala omulambo gwa Kitaabwe mweguli mu ntaana oluvannyuma lw’abantu abatamanyiddwa okugenda mu kiro ekyakeesa Olwokusatu ne bagisima.\nOmulamuzi Nakibuule nga yeetegereza omulambo gwa Kojjaawe Kakoma.\nOmulamuzi Kirya yalagidde poliisi y’e Wakiso okuwa aba Famire obukuumi nga basima entaana era bambega baayo bakole okunoonyereza nga abanaazuulbwa nga beenyigidde mu kusimula entaana ya Kakoma awatali lukusa lwa kkooti, bakwatibwe era bavunaanibwe bunnambiro.\nEntaana bwe yasimiddwa nga kkooti bwe yalagidde, abaserikale ba poliisi baayise aba famire okwabadde ne bamulekwa b’omugenzi n’omulamuzi Gladys Nakibuule ne bakka wansi mu ntaana okwetegereza omulambo gw’omuntu waabwe kyokka omulambo gwasangiddwa nga keesi abaasimula entaana mu bubba baagyasa era nga kati bagenda kuddamu kumuziika buto.\nDPC Tashobya (ku ddyo) ng'ayogerako eri Namwandu Tereeza (ali mu mmotoka).\nMu kusooka, Namwandu Mary Tereeza Kakoma eyajjidde mu mmotoka Pajero Mitshubishi nnamba UAZ 200L yabadde tayagala ntaana esimwe ng’agamba nti ye akakasa nti omulambo mweguli era ng’ayagala bazibe buzibi kituli kyokka DPC n’amutegeeza nti bakolera ku kiragiro kya kkooti.\nRuth Kakoma bwe yakubye eriiso ku mulambo gwa kitaawe nga gwaggyiddwako ekitundu ky’oku mutwe ekibikka obwongo nga n’obwongo tebuliimu, n’atulika n’akaaba nga bwe yeewuunya abantu b’ensi abaakoze ekikolwa kino.\nYabakolimidde ng’agamba nti badda batya ku muntu eyawummula edda ne bamumalako eddembe kyokka nga kitaawe teyalina mutawaana na muntu yenna!\nAte ye Paul Kakoma Lwanga nga naye mulekwa, yagambye nti ekitundu ky’omulambo gwa kitaawe eky'oku mutwe kyabbiddwa ekyamutabudde n’akukkulumira poliisi olw’obutabatwalira musawo waayo, Dr. Byaruhanga kwongera kukakasa kino ne yeebuuza nti; "Oba emimwa n’ennyindo kwebiri lwaki ate ekitundu ky’omutwe eky'akawanga tekiriiko?\nOmukazi eyategeerekeseeko erya Damalie eyalinnyiddwa ebigambibwa okuba omuzimu nga yeerogozza.\nWaliwo omukazi eyategeerekeseeko erya Damalie nga naye wa Famire eyalinnyiddwako ebigambibwa okuba omuzimu gwa Mwannyina wa Kakoma, Norah Nababinge n’atandika okwerogozza nga bwalumiriza aba famire okuba nga mwemuli abeeraguza era nga be baasimye entaana mu bubba okubaako bye bakola ku mulambo era n’ategeeza nti bwe bataakomye kweraguza, bajja na kwetta.\nYe aduumira poliisi mu Wakiso, Justus Tashobya yategeezezza nti baawadde obukuumi nga kkooti bwe yabalagidde era omulambo ne basanga nga mweguli nga kati ekisigalidde kya kuddamu kuziika mulambo gw’omugenzi obulungi nga bwe wabaawo aliko kye yeemulugunya alina kuddayo mu kkooti n’akola okusaba okulala.\nGeorge William Kakoma\nSsingo ne Buweekula balwanira Luwangula Cup


Bukedde Online - Dr. Stella Nyanzi bamusingisizza ogw'okukozesa obubi kompyuta n'ayomba: Bamusalira leero ekibonerezo\nDr. Stella Nyanzi bamusingisizza ogw'okukozesa obubi kompyuta n'ayomba: Bamusalira leero ekibonerezo\nEbintu bya pulasitiika biwambye okuzimba...\nObulabe bwa ssigala\nNyanzi atabukidde mu kkooti n'agamba nti; 'kye nnali nduubirira nkifunye era oludda oluwaabi munkoze bubi nnyo obutaleeta bujulizi bunsingisa musango gwa kunyiiza Pulezidenti Museveni kubanga engeri gy'atukalakaseemu mbadde njagala munyiirize ddala'.\nStella Nyanzi ng'ayombera mu kkooti. EKIF: ALICE NAMUTEBI\nKKOOTI ya Buganda Road esingisizza Dr. Stella Nyanzi omusango gw’okukozesa obubi kompyuta ne yeegayiirira omulamuzi Gladys Kamasanyu nti n’ogwokunyiiza Pulezidenti Museveni yandibadde agumusingisa kubanga bulijjo ky'alubirira.\nNga yenna aleekaanira waggulu agambye nti;\n'Eky’okubeera omuseegu ekyo nkyemanyiiko era omulamuzi bw'agambye nti bye nnawandiika byali bya buseegu tekinnumye yadde kubanga ekyo kyendi era nja kwongera okulwanirira eddembe ly’abakazi nga mpandiika era nja kukozesa olulimi olubi lwonna kasita ensonga yange ngiggusa'.\nOmulamuzi Kamasanyu asingisizza Nyanzi omusango gw’okukozesa obubi kompyuta bwe yawandiika emboozi ng’avvola pulezidenti Museveni nagattako okuvvumiramu maama we omugenzi Esiteri Kokundeka nga ayogera ku bitundu bye ekyekyama.\nOmulamuzi Kamasanyu agambye nti kikyamu era kyabuseegu okudda ku Facebook n’ogera ku bitundu by’ekyama eby’omuntu yenna nebwoba obiwaana . Kino Nyanzi kyongedde okumutabula bwazeemu okukubawo agagambo aganene yadde nga omusango gubadde gumusinze nga agamba nti lwelulimi lwagya okukozesa.\nNyanzi yeesabidde bamuwe ekibonerezo ekyamaanyi nga kino kyakusibwa mu kkomera e Luzira mu kifo ky’okumulagira okusasula fayini.\nOmusango ogusinze Nyanzi gwakibonerezo kya kusibwa emyaka 3 oba okusasula fayini.\nOmulamuzi Kamasanyu agambye nti wakumuwa ekibonerezo enkya ku saawa mwenda ez’olwegulo.


Bukedde Online - UNBS ezzeemu okwekebejja mmotoka enkadde nga tezinnatikkibwa ku mmeeri\nBy'oba ossaako essira nga tonnagula mupiira gwa mmotoka\nOLUVANNYUMA lw’ebbanga erikunukkiriza mu mwaka ng’enkola y’okusooka okwekebejja ebidduka mu mawanga gye biva nga tebinnatikkibwa ku mmeeri okujja mu Uganda okuyimirizibwa, ate ezzeemu okuttukizibwa.\nMmotoka enkadde mu bibanda byazo nga kati zirina okusooka okwekebejjebwa nga tezitikkibwa ku mmeeri okuleetebwa mu Uganda.\nEkitongole ekivunaanyizibwa ku mutindo gw'ebintu mu ggwanga ekya UNBS nga kye kikola ne ku nteekateeka eno kibadde kyagiyimiriza okuvannyuma lwa kontulakiti ze kyali kikoze ne kkampuni essatu ezaali zipataniddwa okukola omulimu guno okuggwaako.\nKino kyajjira mu kiseera nga palamenti yali ezinoonyerezaako ku bigambibwa nti zaalina ebitali biruηηamu mu nkola yaazo ey'emirimu.\nKino kyawaliriza akakiiko ka palamenti akavunaanyizibwa ku by'obusuubuzi okwesitula okugenda mu mawanga omuli; Japan ne Dubai awasinga okuva mmotoka enkadde eziyingira mu ggwanga okubuuliriza ku bigambibwa nti enkola yaazo yaliko akabuuza.\nOkuva nga June 1 omwaka oguwedde mmotoka zonna enkadde eziyingizibwa mu ggwanga zibadde tezisooka kwekebejjebwa nga bwe kyali nga tezinnatikkibwa ku mmeeri wabula nga zeekebejjebwa zimaze kutuuka mu Uganda mu bibanda bya mmotoka nga zigenda okusasulira omusolo mu URA n'okussibwako nnamba.\nEkiwandiiko ekyafumiziddwa UNBS wiiki ewedde kyalaze enteekateeka y'okwekebejjera ebidduka ebikadde ebiva mu mawanga bw'egenda kuddamu okuva nga March 15 omwaka guno.\nMmotoka eziva mu Japan okuzeekebejja zaakusasulirayo ddoola 140, mu Singapore 200, Bungereza 200, Dubai 120 Saudi Arabia 220 nga mu mawanga amalala agatamenyeddwa zaakusasula 140.\nUNBS mu kiseera ky'ezze nga yeekolera omulimu guno ogw'okwekebejja ebidduka ebiba biyingiziddwa mu ggwanga era nga kabadde kakwakkulizo nga tezinnawandiisibwa mu URA okufuna nnamba puleeti nga buli emu esasula 140 (mu za Uganda nga 500,000/-.\nKkampuni bbiri zokka omuli eya EAA Co. Ltd ne Jabal Kirimanjaro Auto Elect Mech kati ze zokka ezikyavunaanyizibwa ku kwekebejja ebidduka bino mu mawanga gye biva.\nWabula abali mu mulimu gw'okusuubula mmotoka mu kibiina ekibagatta ekya Associated Motor Dealers 2015 bagamba nti wakyaliwo okunyigirizibwa mu ssente zino kuba nnyingi nnyo okusinziira ku bikolebwa nga zeekebejjebwa.\nFrancis Kanakulya omwogezi w'ekibiina kino agamba nti gavumenti okunyigiriza abantu okwekebejja ebidduka bino mu mawanga g'ebweru ku ssente ennyingi ate nga mu Uganda mulimu ebyuma eby'omulembe ebisola okukola omulimu gwe gumu ku ssente entono.\nYasabye UNBS okwongera obulambulukufu ku ngeri y'okwekebejja ebidduka ne ku kusalawo kkampuni ezigenda okukola omulimu guno era n'ensonga lwaki kkampuni ya JEVIC ebadde emanyiddwa lwaki teyazzeemu kulondebwa.\nURA n’okussibwako nnamba. Ekiwandiiko ekyafumiziddwa UNBS wiiki ewedde kyalaze enteekateeka y’okwekebejjera ebidduka ebikadde ebiva mu mawanga bw’egenda kuddamu okuva nga March 15 omwaka guno. Mmotoka eziva mu Japan okuzeekebejja zaakusasulirayo ddoola 140, mu Singapore 200, Bungereza 200, Dubai 120 Saudi Arabia 220 nga mu mawanga amalala agatamenyeddwa zaakusasula 140. UNBS mu kiseera ky’ezze nga yeekolera omulimu guno ogw'okwekebejja ebidduka ebiba biyingiziddwa mu ggwanga era nga kabadde kakwakkulizo nga tezinnawandiisibwa mu URA okufuna nnamba puleeti nga buli emu esasula 140 (mu za Uganda nga 500,000/-. Kkampuni bbiri zokka omuli eya EAA Co. Ltd ne Jabal Kirimanjaro Auto Elect Mech kati ze zokka ezikyavunaanyizibwa ku kwekebejja ebidduka bino mu mawanga gye biva. Wabula abali mu mulimu gw'okusuubula mmotoka mu kibiina ekibagatta ekya Associated Motor Dealers 2015 bagamba nti wakyaliwo okunyigirizibwa mu ssente zino kuba nnyingi nnyo okusinziira ku bikolebwa nga zeekebejjebwa. Francis Kanakulya omwogezi w'ekibiina kino agamba nti gavumenti okunyigiriza abantu okwekebejja ebidduka bino mu mawanga g'ebweru ku ssente ennyingi ate nga mu Uganda mulimu ebyuma eby'omulembe ebisola okukola omulimu gwe gumu ku ssente entono. Yasabye UNBS okwongera obulambulukufu ku ngeri y'okwekebejja ebidduka ne ku kusalawo kkampuni ezigenda okukola omulimu guno era n'ensonga lwaki kkampuni ya JEVIC ebadde emanyiddwa lwaki teyazzeemu kulondebwa.\nAni ono akakkanyizza Nnankulu w'ekibuga?\nOmuyiggo gw'omukazi eyabbye abaana 2 gutuuse mu makanisa\nNakanwagi eyabba abaana 2 bamusibye emyaka 12


Bukedde Online - Akatale ka Owino kati kakuumwa poliisi\nAbaakyusa ebyava mumusaayi bubakeeredde\nAbataka balumbye Katikkiro Mayiga okutabul...\nAbaserikale ku Owino\nABASUUBUZI mu katale ka St. Balikuddembe baweereddwa obukuumi bwa poliisi olw’obunkenke obuliwo oluvannyuma lwa nsalessale aba Bbanka ya DFCU gwe baabawa okuggwaako nga kati ekiddako ye bbanka okubowa ettaka ly’omu Kisenyi lye baasingayo.\nAbasuubuzi batuuzizza olukiiko ku Lwokutaano bateme empenda ez’okusasula ebbanja lya bbanka ne luyiika wakti mu kuwaanyisiganyizza ebisongovu ng’abamu balangira KCCA okubalemesa okusolooza empooza ate abalala ne balumba abakulembeze nti abamu bakolagana n’aba bbanka batunde ettaka lyabwe.\nOmumyuka wa ssentebe w’akatale Livingstone Ssenyonjo yayanjulidde abasuubuzi nti ebbanja libatudde mu kifuba era bbanka yabaweerezza ebiragiro okutunda ettaka lino ku nnyondo. Kino kyasaanudde abamu ku basuubuzi abaludde nga basonda ssente ne bategeeza nti tebagenda kukkiriza Bbanka kutwala ttaka lyabwe okuggyako nga basoose kunnyonyolwa ssente bulijjo ze basasula gye zigenda.\nOmu ku bavubuka yagambye nti nga tebannaba kulumba KCCA ku by’okubalemesa okusasula looni ya Bbanka, abakulembeze basooke babannyonnyole ekituufu ku ssente. Banne baamuwagidde ne bassa abakulembeze ku nninga babalage ennyingiza n’ensaasaanya ya ssente ezikung’aanyizibwa mu katale.\nKyokka omwogezi w’akatale Wilberforce Mubiru yannyonyodde nti buli nnusu ekung’aanyizibwa mu katale okuli ez’empooza n’eza pulojekiti zikwatibwa bulungi . “Buli ssente ezikung’aanyizibwa bwe tumala okuggyako ezikozeseddwa naddala okusasula kasasiro, abakozi ne kalonda yenna nga tuzissa mu bbanka ate olutuuka ku akawunti yaffe mu bbanka baziggyako butereevu ne zikendeeza ku bbanja.” Mubiru bwe yagambye.\nYategeezezza nti ekizibu kivudde ku KCCA okubaguza ettaka ery’empewo ne bamala ebbanga nga tebabawa byapa ate nga ssente obuwumbi buna n’obukadde 200 bagibuwa dda. Yagambye nti kaweefube kati gwe baliko wa kuwaliriza KCCA ebaddize ssente ezo zibayambe okusasula ebbanja nga bbanka tennatwala ttaka\nAbaawule basasulwa emitwalo 2\nEmmotoka lwâ€™efuuka omusolo


Waliwo andabidde ku kisumuluzo kyange? – ababaka\nHome Topic Waliwo andabidde ku kisumuluzo kyange?\nWaliwo andabidde ku kisumuluzo kyange?\nHome › Forums › Ababaka Website, Noticeboard and Off-Topic › Okulanga / Announcements › Waliwo andabidde ku kisumuluzo kyange?\nThis topic has 7 voices and 16 replies.\nAugust 1, 2008 at 11:33 pm #18988\nBwewaba nga waliwo eyandabiddde ku kisulumuluzo kya lock eno musabye anyambe antegeeze. Mwebale nnyo baana battu.\nAugust 2, 2008 at 12:32 am #19232\nMusajjalumbwa nze nandi kuyambye okunonyezaako naye ebyennaku zino ebyobwereere byagwaawo siwuridde kirabo kyotekawo ffe abanawenja akawonvu nakagga kyetujja okukwasaako ebiri.\nJukira totuwadde nandagiriro emala oba tulina kuwenja na nsi ki, si kwe kuwenja mu ddungu nga gwe tuwenja abeera mu Iceland\nAugust 3, 2008 at 10:26 am #19266\nMusajja mu mazima tekaawo ekirabo, otubulire nekisumuluzo kyo mutima gwo gyewakisula. Nga akalango koku CBS akagamba nti kwata cash, naffe tunoonye nga tulina essubi erikwata kyetunaakwaata.\nAugust 3, 2008 at 2:17 pm #19268\nEkisumuluzo kikugwaako kitya? Olina wewakyerabidde? Oba waliwo ekkufulu mwewakiresse? Kyotakolanga kwekwerabira ekisumuluzo kyo. Bwosuula ekisumuluzo kyo olwo oba osigadde kuki?\nJjukira bulungi ekufulu jewakiresseemu. Oba waliwo eyakiteeka mu chupa nakikasuka munyanja? Mwana wange gezaako kujjukira, vva kuzino kuffulu zaleero eza new technology. Teziwena ate nkambwe nnyo.\nAugust 4, 2008 at 6:49 pm #19286\nLol, ayinza okuba nga yakilese mu kufulu ndala ate nakinoonyeza mu ndala? Master key? Ssebo wenoonye noonye. Oyinza okuba nga ekisumuluzo okirina awo mu nsaawo ate nokinoonya.\nAugust 5, 2008 at 2:40 am #19291\nTufudde nekisumuluzo lwaaki tewagulira ddala biwera oba okukisiba ku lwaayi nolwesiba mu kiwato nga yirizi, oba kkufulu nogula ya combination ngokyuusa bukyuusa number nototussa kubunkenke bwakunonyeza kisumuluzo kabe kasinge nga nokutalagga kyatalagga dda gyewakisuula.\nAugust 5, 2008 at 4:05 am #19296\nEeh Ssebo Mumbejja emboozi eno yatabuse dda. Nange mbadde ntandise okubuzabuzibwa na kisimuluzo ki kyetwogerako. Bannange nze noonya ekisimuluzo kyomutima gwange. Mwe munzizizza mu bya ki Nigeria mbu bakizssa mu ccupa nebakisuula mu nyanja, mbu kyatalagga, technology. Wano tewakolebwa kalango ko, abajerezi bangi bulala!\nAugust 7, 2008 at 2:05 pm #19310\nKisoboka okuba ng’ogusumuluzo gwaali mazongoto, oba ng’ekkufulu mwewakissa yeyali enfunda, nekiremeramu, nga nebwosika otya tekivaamu!!! Ate oluusi ekkufulu yali ngazi nnyo ng’olutyaatya, nekigwaayo bugwi, nekibulirayo. Kitalo kino. Onzijukizza omuyindi eyalina ekisumuluzo ekyalemera mu kkufulu. Abantu nebakungaana okwerolera ekisumuluzo bwekiganidde mukkufulu.\nAugust 8, 2008 at 7:57 am #19312\nAbange nga mazongoto wogusumuluzo yetikkika oyo oba nga yetaaga wetiiye okumutambuza era aba alina kufuna mazongoto yakkufulu.\nKuba engeri yonna gyokitunulamu mazongoto w’ogusumuluzo tayinza butamenyekera mu kakufulu oba naaba nakasumuluzo okukagguza mazongoto ye kkufulu, aba akasumuluzo asigadde kukalobayo bulobi muntobo yamazongoto wekkufulu.\nKyokka banange Jona simanyi ondaba embozzi bwengikutte kinawadda kati yiwa bwiino mulala nze mbule naye\nYe gwetunonyeza mazongoto manya ogusumuluzo nga tanyega\nAugust 9, 2008 at 12:47 pm #19317\nLol, abantu bakungaana batya okwelorera ekisumuluzo ekigaanidde mu kufulu? Bbo tebalabanga ku bisumuluzo wakiri ebirakidde mu munyoro? Oba wakiri ekyetuzze ku mukuufu gwaakyo? Kyokka bannange, Musajja jangu ogambe nti ekisumuluzo okirabye otujje mu buzibu.\nMpozzi nga okola lugezi gezi. Kubanga waliwo omusajja omu yagenda okukyaala ewo mukazi, kale obugenyi nebuggwa nga tannayogera kimuleese. Kyaava asuula ekisumuluzo emabega we ntebe. Bwatuuka gyatuuse nakuba essimu namugamba nti ,”Oba ekisumuluzo kyange nnakirese awo?” Omukazi bweyanoonya noonya nakigwako. Omusajja amugamba, “Olina ddi obudde nga topapa papa nga leero bwobadde nzije nkinoone, nkuwemu nokukuwamu?”\nAugust 11, 2008 at 1:10 pm #19324\nNange wamma Omuyindi oyo nnamuwulira nti yassa nga ekisumuluzo mu kkufulu etali yiiye. Mbu nnyini kkufulu kwekukigwaamu. Nagenda ku muganga, namuwa entengo tengo bbiri, najja azikanyuga nezibuuka omuyindi nga aggula kkufulu eyo. Ate ekisumuluzo tekyaganira mu kkufulu? Omuyindi takaabye ne kkufulu? Enduulu telaye? Abantu tebakkungaanye? Nnanyini kkufulu yali yegendedde nakumirimu gye. Eyo gye bamunoona nti jangu olabe ekigudde ewuwo. Najja ne ntengo tengo ze, nazikanyuga nezibuuka ekisumuluzo ne kkufulu. Nga embeera bwedda mu nteeko. Kozzi bagamba batya? Gwebakwatira mu kituli yaba omubbi?\nNaye nze ebyo ssi byenjogerako nze ngamba kkufulu ya mutima gwange bannange. Ebintu byomutima biringa bya mukene, ssi bitene.\nAugust 13, 2008 at 6:36 am #19338\nNaye omuyindi ono yali agyooga ndowooza yagamba nokugamaba nti kkufulu yanyoko wankobe nkima gwaagwa………… kati yagenda okulaba nga limazongoto lye liganiidde mu kkufulu , awo kyesamanya nyini kkufulu engeri gyeyagera nga mazongoto eggula ekkufulu koye anti ekkufulu oyagala ku gyetiba , gyetibire ddala oginnyuke, nakasuka entego nazibuusa ennyumba ,wano kyessimanyi guy ono emirimu yali agikoleraawo kumpimpi nga linda ekiseera kyonna,Bamuyite amalirize omukolo gwo kutaggulula ebyettugidde mu kkufulu ye .Ono gwetuyita sayansi Omuganda\nSeptember 1, 2008 at 10:41 am #19499\nMulongo munnange nze ebitaala bintadde. Tebadde lock, naye kkufulu njejjeko, era nga wenjogerera bino ntunudde wuwo. Kati ggwe ogamba otya?\nSeptember 4, 2008 at 3:40 am #19509\nMusajja why were you beating the bush lwaaki watunonyesa ogusumuluzo nga maaso wali ogatadde ku muntu mulala, kabe kasinge nga wakigenderera okusuula ogusumuluzo ,\nOlwo Molongo ajje nga yenna awejja-wejja alyooke akutegeeze nga bwazudde mazongoto , olulala enduulu eyokunonyeza byosudde ogikubanga mu kaama ekitali ekyo wolf egenda kujjira ddala nga tewakyaali bakudukirira nga balowooza nti obazannya bbiri ku nedda\nSeptember 5, 2008 at 8:13 am #19530\nMusajjalumbwa ssebo sooka omanye omuziro gwa Mulongo, temusobya Obuganda. Oyinza okukasuka kufulu yo, nomutima nokoleeza nowanika mu bbanga, nga omuwala omuzira. Tewesanga nga okola kalango kalala akanoonya omusawo, nti omutima ate gweggonomodde ennume yekigwo negubetentuka.


Bukedde Online - Mugisha bamuzzizzaayo gye battira Mulindwa\nAbasse owa bodaboda beerumirizza engeri gye baamufumise ebiso\nBuli wa bodaboda gwe tubadde tutta olugoye...\nAdded 22nd July 2019\nKakeeka-Mengo we battira owa bodaboda Derrick Mulindwa nga June 30, baali baakamala okuttirawo owa bodaboda omulala.\nMbega wa poliisi ng’ali ne Mugisha.\nJohn Bosco Mugisha Mukiga, eggulo poliisi yamuzizzaayo mu kifo kino n'abalaga bwe batta abantu bombi.\nYabatta ali ne Young Mulo (Aloysius Tamale) ne munnaabwe Kagame. "Oyo (Mulindwa) si y'asoose. Wano twattirawo omulala mu March omwaka guno.\nMu March waaliwo ebitooke we twamuttira. We twattidde Mulindwa ng'ebitooke tebikyaliwo.\nEyasooka twamukuba ejjinja ku mutwe n'afiirawo", bwe yategeezezza abaserikale abaavudde e Kampalamukadde. Poliisi yakutte ku vidiyo byonna bye yabalaze.\n"Gwe twasooka okutta yajja avuga Mulo ku pikipiki. Nze ne Kagame twali tubalinze awo mu bitooke. Bwe baatuukawo Mulo n'agamba owa bodaboda ayimirire.\nMulo yamukwata akabadiya olwo nze ne Kagame ne tufubutuka mu bitooke ne tumuyamba okutta. Nze nnamukuba ejjinja ku mutwe.\nKagame yavuga pikipiki, olwo nze ne Mulo ne tutuula emabega", bwe yannyonnyodde.\nOkutta Mulindwa, yagambye nti baava ku bbaala e Makindye ne bagenda e Kakeeka ku ssaawa nga 3:00 ez'ekiro.\nBaalina ekirowoozo ky'okuttira owa bodaboda gye baali bagenda okubba mu kifo kyennyini we battira eyasooka. Kyokka baasanga ebitooke tebiriiwo nga bazimbawo enju.\nTwafuna ekifo emabegako katono awo Mulo we yakweka ennyondo ne bagenda okunoonya pikipiki. "Pikipiki twagiggya ku Duster Street okumpi ne Radio One n'etutwala e Kakeeka we twamuttira", bwe yagambye. Yalaze engeri gye baamutammu naddala engeri gye yakuba ennyondo.\nPikipiki baasooka kugitwala ku mayiro mwenda ku lw'e Gayaza ne tugissa mu paakingi. Amannya twawandiisaayo Kayihura mu kitabo. Mugisha yalina ssente n'asasula ssente mwe baasula ekiro ekyo.\nNga bukedde, Mugisha yawa Mulo 15,000/- agende asisinkane omugagga eyabasasulako 200,000/- ku kakadde kamu ke baagimuguza kyokka 800,000/- tazibawanga. Kino kitegeeza nti Mulindwa baamuttira 200,000/- zokka.\nYabatutte we yasuula ennyondo n'abatwala n'e Kabuusu-Lubaga we yasuula essimu gye babba ku Mulindwa.\nPikipiki eyasooka gye babba ku wa bodaboda gwe battira naye e Kakeeka baagitunda 600,000/-.\nOmugagga yabalagira kugimusanza wa Zzana. Mu kugabana ssente Mugisha yafuna 150,000/- ne Kagame 150,000/- ate Mulo yafuna 300,000/- kubanga y'akolagana n'omugagga ate y'aleeta n'emirimu.\nYagambye nti, bwe baatuuka awaali omugagga, Young Mulo yabaleka busukkakkubo n'agenda n'amusisinkana n'amuwa pikipiki n'addayo gye bali ne 600,000/-. Agamba omugagga yali ayambadde ekikoofiira ky'abavuzi ba bodaboda ku mutwe teyasobola ku mwetegereza.\nYagambye nti okuva February 2019, ye ne Mulo baakabba pikipiki mukaaga. Kyokka nga bukya atandika kukola mulimu ogwo baakatta aba bodaboda 17. Teyejjusa kutta ba bodaboda kubanga "nabo bwe batukwatako batuttirawo awatali kutusaasira.\nPikikipi nkwatako nnamba ssatu ezisooka eziraga obupya bwa pikipiki. Eya Mulindwa nnakwatako UER eyo gye tubuulira omugagga okumanya nti ekyali mpya".\nENGERI GYE YAKUBA ENNYONDO;\nYalaze poliisi engeri Young Mulo gye yakwata Mulindwa akabadiya n'amukuba ku ttaka.\nYagambye nti, olwamala okumukuba ku ttaka, ye Mugisha yadduka mangu n'aggyawo pikipiki n'adduka n'akima ennyondo we baali bagikwese.\nYamenye ekiti kya muwogo n'asaba bamuteerewo omutwe gw'omuntu abalage bwe yatta Mulindwa abaserikale ne bagaana.\nYabalaze ekitaffaali n'abagamba bakimuleetere ky'aba akozesa n'akisitula n'abagamba nti "omutwe gwa fala gwali wano ne nkima ennyondo ne muggyamu ekikoofiira ne nkikasuka eri ne mmuwa.\nYalina essimu ne ngimuggyako. Mulo n'asamba pikipiki ne tugenda". Bwe yamaze okubalaga bwe baamukuba, yabatutte we yasuula ennyondo ku kkubo eriva e Mengo okwambuka e Kabuusu.\nJohn Bosco Mugisha Mukiga\nEngeri abaserikale gye bezza eby'obugagga bya Katongole ne bamuyungako ebisango gy'ettemu ly'abawala b'e Ntebe\nAbalongo abaayise P7 bebazizza Bukedde olw'okubafulumiza Pass PLE\nNnamwandu wa Sheikh Lubega ow'e Nateete bamukutte: Ye yapangisa abatemu n'abakweka mu kisenge ky'abaana\nOw'enzaalo omukaaga akoze akaddannyumane bamuttira mu loogi\nAkubidde mukazi we ku buko n'atwaliramu ne balamu be!


Bukedde Online - Engoye ezikwata omubiri zinkolera\nEngeri gy'otangira abamala gayingira mu makaago\nREMMY Nayiga 22, ow’e Makindye nga muyimbi muto ate nga mufumbi wa keeki y’omu ku bawala gwe basinga okugeya mu kitundu olwendabika ye n’okwemanya obulungi. Ng’oggyeeko eky’obulungi bwe amanyi okulonda engoye ezimunyumira. Yayogedde ne LAWRENCE MUKASA n’amunnyonnyola ebintu by’akozesa n’alabika bulungi.\nNkimanyi nti omuntu afaayo okutambula n'omulembe bamulabira ku ngoye z'ayambala. Nze nnyinza okusiiba enjala naye nga nnyambadde ne nnyuma.\nOmuwala ng'olina olususu olucamufu, weetaaga engoye eza langi ez'enjawulo naddala ezitayaka nnyo, ojja kulabika bulungi. Nze ntera okwambala ebiteeteeyi ebinkwata eziyitibwa ‘body hugging' ate nga si mpanvu.\nEngoye ez'ekika kino bwe nzambala ziggyayo bulungi ffi ga yange. Zino nzigattako sikaati nazo nga zinkwata omubiri olwo ne ndyoka nnyuma okukamala. Abawala abasinga balina embuto nnene ate ng'oluusi tebabeera na bubina.\nAb'ekika kino bwe bambala omusono guno tebayinza kunyuma kubanga kiba kizibu okwawula mu maaso n'emabega olw'enkula yaabwe.\nEngoye nzigula mu maduuka ag'enjawulo agatunda engoye empya nga zitandikira ku 50,000/-.\nOkunyuma kw'omuwala yenna omwambazi kiva ku nkula ya ffiga ye. Omuwala ffi ga ye bweba si nnungi ne bw'ayambala akateeteeyi akalungi kizibu okunyuma.\nNze omubiri gwange ngukozesa emirimu mingi ne gutabeera mu kifo kimu.\nNettanira nnyo okuzina mpozzi n'ebyemizannyo ng'okubaka n'okudduka ekinnyamba okutuuyana n'okugoba omugejjo.\nKino kye kimu ku bisinga okumpalanya bawala bannange kubanga nange olumu mmanyi okwetunuulira mu ndabirwamu ne neesunako, ebitali bya kwewaana.\nNze ensiri ne bw'ennuma kizibu kya kumanya, ku lususu lwange nsiigako ka lotion ka Coco Pulp Cream era kano ke kannyambako omusana ne bwe gunjokya nsigala neeyagala.\nKano kannyamba okugonza olususu n'okuluweweeza ate nga kakuleka ku bbala lyalwo okuggyako okucamula olususu lwo ne lwongera okwaka.\nNayiga ng'alaga emisono egimunyumira.\nObulungi bw'omuwala yenna busookera ku nviiri awo ne bulyoka busaasaana omubiri gwonna.\nEkimu ku bisinga okunneeyagaza kwekuba nti Katonda yampa omutwe ogunyumira buli kika kya nviiri ky'omanyi eky'omulembe wano mu ggwanga.\nObuviiri nga ‘human hair, soft kink n'obulala bunkolera nnyo mu nsonga z'okunnungiya. Zino nzisibira 150,000/- n'okudda waggulu okusinziira ku kika ky'enviiri ze njagala era nga zino nzisibira Makindye ewa Ibra.\nWano nawo mu njogera ennyangu ndabika nawamba wo kubanga siri wakusabirwa bwe kituuka ku ngatto.\nBuli lw'oyambala olugoye olw'ebbeeyi n'oyambalirako ekigattogatto awo obeera oyiye obubonero. Njagala nnyo engatto z'akakondo akawanvu kubanga zino zimpa entambula, zimpa siyizi, zimpa kiraasi ate nga zigendera ku buli lugoye lwe nnyambala.\nEngatto zino nzigula okuva ku 70,000/- n'okudda waggulu. Zino nzigula ku kizimbe kya Skylight.\nWano abawala abasinga we basingira okusuula obubonero ate nze ne mbubakukumbako kumpi kububamalako. Omuwala ng'obulungi bwo tebukwoleka ku mikolo gyokka teweetaaga kwemetta ‘make up' wenna n'otuuka okufaanana ekisenge kye basiize langi.\nNze ebyo sibikola. Ku mimwa nsiigako lipusitiiki omusaamusaamu olwo ku bisige ne nsiigako ekkalaamu nga biwedde.\nKu mukono kasita nsibako essaawa ebeera emmala, obukomo sitera kubujjumbira kubanga ate buyinza okuyitirira.\nZino nazo nziwa nnyo obudde kubanga bw'otozirabirira zikuswaza n'otuuka okufaanana ng'omulimi.\nZino tezimpa obuzibu okuyonja era kasita nzisiigako ka ‘henna' nga kiwedde. Ekinjagaza ‘henna' lwakuba alabisa bulungi enjala n'engalo ate nga muwangaazi.\nOsobola okumusiiga ku njala n'amalako omwezi n'okusoba ate ng'akyalabika bulungi, ekitali ku cutekisi, kubanga obeera olina okumukyusa kyenkana buli wiiki. Ekirala, ‘henna' tagubya njala ate nga si wa bbeeyi nnene.\nNze bwe musiiga nsasula 20,000/- ate ng'amalako omwezi mulamba n'okusoba.\nSiri mwetissi wa migugu naye ate waliwo engoye ezimu nga tezeetaaga kutambulirawo nga tolina nsawo.\nEkisooka ensawo eweesa ekitiibwa era omuwala agikutte bw'agenda ku mikolo waliwo ekifo ekyenjawulo we bamuteeka kubanga babeera bamutunuulira nga muntu wa buvunaanyizibwa.\nEnsawo nkwata ekika kya Gucci bags kubanga zino mpangaazi ate nga nnyangu za kukwata.\nZino nzigula ku kizimbe kya Ham grounds mu Kampala era nga nzigula okutandikira ku 50,000/- n'okwambuka waggulu, okusinziira ku sayizi gyemba nguze.\nOmwana eyabuzibwaawo nga muto bamuzudde wa myaka 17


Bebe Cool asonyiye abaamukubye obucupa mu ...\nGavumenti enzige yazitaddeko abajaasi ba UPDF abasoba mu 2,000 abali mu kuzifuuyira era ensimbi ezisoba mu buwumbi 15 ze zakasasanyizibwa ku nsonga eno nga ne naggagga Bill Gates n'ebitongole ebirala byasuubizizza okwongera sente mu lutalo luno.\nMinisita w'ebyobulimi ,obulunzi n'obuvubi Vincent Bamulangaki Ssempijja eyabadde n'omuwandiisi w'enkalakkalira mu minisitule eno, Pius Wakabi Kasajja bino baabitegeezezza bannamawulire ku Media Centre mu Kampala.\nNe balaga okunyolwa nti abantu bali mu kusaagira ku nsonga z'enzige ng'abamu balooza nti byapangibwa kulirako ssente.\n‘'Abantu balowooza enzige zaategekebwa kulirwako ssente. Ssi ffe twaleeta enzige. Bannange ebintu tebisaanye kusaagirwamu'' Ssempijja bwe yagambye.\nN'agamba nti enzige za bulabe nnyo kuba zaatondebwa mu ngeri ezisobozesa okwerwanako zokka omuli emu okubiika amagi agasoba mu 300 olubiika lumu lwokka ng'ate zitambulira mu bibinja bukadde na bukadde.\nEra ng'amagi gasobola n'okumala mu ttaka emyaka musanvu nga tegaluddwa okutuusa nga gafunye embeera egayamba okweyalula. Kino yagambye nti kiretedde gavumenti okulamba buli we ziba ziyiseeko ssi kulwa nga zirekawo amagi.\nNg'oggyeeko, Sempijja yagambye nti enzige zirina empuliziganya yaazo nga bwe wabaawo ekigwaawo emu esobola okutemya ku ndala ne zibuukira mu bibinja.\nSsempijja yagambye nti obuzibu gavumenti bw'efunye bwa kuba ng'eddagala ezifuyira lyonna eryetaagisa terinaggwaayo olw'okuba gye likolerwa e Japan amawanga mangi agalyetaaga.\nYayongedde nti okuliggya e Japan lijja lya buwunga ne litabulirwa e Kenya. Kyokka nga Kenya yataddewo obukwakulizo nti nga terinaletebwa mu ggwanga eryo abakugu baayo balina kusooka kugenda Japan bakakase ob ssi lya bulabe. Kino yagambye nti kirwisizza eby'okulireeta liggweeyo.\nYagambye nti enzige nzibu nnyo kuba abazifuyira balina kukikola kiro era bwe zisukka essaawa 3:00 (satu) ez'emisana nga zipaala era eb y'okuzifuyira nga babivaako.\nYayongedde enzige zikyayongera okuyingira mu Uganda ng'ezimu ezaali zigenze e South Sudan ate zakomyeewo kuno.\nWaliwo ezekweese mu bifo awakumirwa ebisolo by'omu nsiko ng'eno gavumenti tenetantala kugendayo olw'okutya okuleeta obulabe ku bisolo bino.\nEkibiina kya Bill Gates and Merinda Foundation basuubizza okuwa ekitundu ky'obuvanjuba bwa Afrika obukadde bwa ddoola 20 (eza Uganda obuwumbi 60),bbanka y'ensi yonna n'esuubiza ensimbi ze zimu. Era n'ebitongole ebirala bingi nabyo ne bikola kye kimu.\nSsente za 'welfare' zitabudde baddereeva ku siteegi y'e Ntebe\nBamulumirizza okuloga ne bamutta


Ruth Kalibbala agattiddwa ne Charles Bwani...\nOmu ku bategesi olukamutemye n'agwa mu ntebe mw'abadde atudde, n'azirika ne batandika okumuwujja.\nAkasattiro kaatandikidde mu bategesi b'ebivvulu ababadde balanga Bobi Wine era ng'ebivvulu byabwe babitambulizza ku luyimba lwe Kyarenga.\nAbo poliisi be yasoose okutegeeza nti ebivvulu ebyo bisaziddwaamu. Abaasinze okusattira beebo abaabadde balina ebivvulu wiiki eno omuli n'ekyabadde kitegekeddwa e Nakawuka ku Kisaawe eggulo.\nAbategesi b'ebivvulu abasinga, Bobi Wine babadde baamusasulako ku ssente nga bakibaze nti mu nnaku enkulu zino bajja kufunamu nnyo.\nAbategesi b'ebivvulu olwategedde nti ebivvulu bisaziddwaamu ne balumba Bobi Wine basalire wamu amagezi.\nBobi Wine yayise balooya be n'abamu ku bayambi be n'abooluganda abatonotono ne basalawo okugenda ku kitebe kya poliisi e Naggulu ebannyonnyole ekituufu kubanga ku bivvulu byonna abapoliisi babadde babiyimirizza awatali buwandiike.\nYawerekeddwaako baganda be; John Ssentamu ne Chairman Nyanzi nga bali wamu ne Tony Ssempijja omukwanaganya w'abategesi b'ebivvulu kw'ossa bannamateeka ba Robert Kyagulanyi (Bobi Wine)abaakulembeddwa Benjamin Katana.\nWe zaaweredde essaawa 7:30 ez'emisana nga bataka e Naggulu okusisinkana Ochola.\nWabula baabategeerezzaawo nti Ochola yabadde taliiwo naye ng'asigidde Asuman Mugenyi aduumira ebikwekweto bya poliisi mu ggwanga amalirize ensonga ezo. Olukiiko lwatandise nga Mugenyi y'alukubiriza.\nBobi Wine yawadde abategesi b'ebivvulu bye omwagaanya ne balombojjera Mugenyi ensonga zaabwe nga bamulaga obweraliikirivu n'obulabe abantu bwe bayinza okubatuusaako nga basazizzaamu ebivvulu bye baludde nga balanga wamu ne ssente empitirivu ze bagenda okufiirwa ate ezisinga nga baazeewola bwewozi.\nMugenyi yabaanukudde nti bye baabadde bamutegeeza byabadde bingi ng'ate bisukka ku buyinza bw'alina, kwe kuddamu okubajuliza ensonga bazitwale ewa Ochola abawe eky'enkomeredde.\nBaamulemeddeko naye n'abategeeza nti ensonga zaabwe mpanvu ayinza obutabayamba kyokka n'abawa amagezi okusooka okusisinkana Ochola nga tebannateeka ssente ndala mu bivvulu ebyo.\nKino baakitaputiddewo ng'okuyimiriza ebivvulu naddala ebiriyo wiiki eno. Wakati mu kusoberwa baagenze okulaba nga Sarah Nassuuna agwa mu ntebe eya bbulu mwe yabadde atudde n'azirika! Yabimbye ejjovu ne batandika okumuwujja.\nAbaserikale ba Poliisi n'abantu abazze ne Nassuuna okuli ne Bobi Wine baamusitulidde mu ntebe okumutuusa ku mmotoka eyamututte mu ddwaaliro.\nBaamutwalidde mu mmotoka eya buyonjo nga ku kitebe kya poliisi tewali "Ambyulensi" yonna mwe bayinza kuddusiza mulwadde mu ddwaaliro.\nEbivvulu ebyasaziddwaamu bisukka mu 40 era kuliko ekyabadde eky'okubeera ku St. Joseph Church Mpigi kya Leero, eky'e Mityana ekibadde eky'okubeerawo ku Lwomukaaga n'eky'e Masaka ekibadde eky'okubeerawo ku Ssande eno.\nEbivvulu ebirala kuliko eky'e Ggaba, Kavumba, Kyegegwa, Kagadi, Kasese, Fort Portal, Mbarara, Bundibugyo ne Kassanda wadde ng'omutegesi waabyo Emmanuel Sserugo akyalwana okulaba nga poliisi ebikkiriza bibeerewo.\nYayongeddeko nti abategesi b'ebivvulu bantu abagondera amateeka tebamanyi poliisi ky'ebalanga okugenda ng'esazaamu ebivvulu bye bategese mu kiseera ky'ennaku enkulu olwokuba birimu Bobi Wine.\nMunnamawulire omulala attiddwa\nBannamawulire abaakubiddwa e Mukono bakyapooca\nAba famire ya Bbaale Francis balumbye abasawo abaamujjanjaba


Bukedde Online - Team ya Besigye erumbye omukago gwa DP ne Bobi Wine\nAbadde atiisatiisa abantu asimbiddwa mu kkooti n'asindikibwa ku limanda\nMwesigwa Rukutana awagidde amagye okubeera...\nAb'omukago gwa DP nga bamaze okussa omukono ku ndagaano y'okwegatta ate ku ddyo ye Besigye awakanye eky'omukago gwa DP\nTTIIMU ya Dr. Besigye erumbye omukago gwa DP ne Bobi Wine ogwatongozeddwa nti gugenderera kuwa bagwetabyemu bifo mu byabufuzi. Kyokka omukago gubuusizza amaaso ensonga enkulu ey'okuggya Museveni mu buyinza.\nKyokka abawagizi b'omukago bagamba nti, ebyogerwa aba Besigye biraga bwe batidde amaanyi ga Bobi Wine ne banne. Ekibiina kya DP ekikulemberwa Nobert Mao kyatadde omukono ku ndagaano y'okukolaganira ne Social Democratic Party ekya Michael Mabikke, Peoples Development Party ekya Dr. Abed Bwanika ne Lubega Mukaaku owa TJ Platform. Omukolo gwabadde ku Hotel Africana ku Lwokuna.\nIbrahim Ssumujju Nganda (Kira Munisipaali) omwogezi wa FDC yasabye Bannayuganda okwetegereza omukago ogwatongozeddwa gwe yagambye nti, gwawuka ku mirala egyali gikoleddwa kuba guno abagulimu banoonya bifo.\nYagambye nti bangi ku bali mu mukago gwa DP embeera y'ebyobufuzi eriwo mu ggwanga tekyabasobozesa kufuna mwagaanya ku lwabwe, kye bavudde basalawo okweyubululira mu mukago. "Bannaffe Besigye gwe balumba yava e Nairobi mu ddwaaliro lya Aga Khan nga musawo, n'alekawo omulimu gwe ne yeesogga ensiko.\nOmwogezi wa DP Keneth Paul Kakande naye atangaazizza ku mukago gwa DP\nTekibeera kya buntu okumugeraageranya ku bano abasimi b'amayenje", Ssemujju bwe yagambye. N'agamba nti aba FDC tebalina nteeseganya zonna na mukago gwa DP n'ebibiina ebirala kuba ebigendererwa balina byanjawulo.\nSsemujju agamba nti bo balowooza nti Museveni tateekeddwa kwetaba mu kalulu ka 2021 ate bannaabwe aba DP balowooza nti, basobola okumuwangula mu kalulu ekintu kye yayise eky'okwerimba.\n"Abamu balemeddwa okumanya nti lino eggwanga, Museveni alifuga nga bw'ayagala nga ne bw'omuwangula yeerangirira", bwe yagambye. Wabula n'agattako nti okwegatta tekyandibadde kibi, kyokka eky'okwegatta n'abantu nga Dr. Abed Bwanika, Lubega Mukaaku ne Michael Mabikke abatalina gwe bazze naye tekibeera na makulu.\nBatubuulire Mabikke alina abantu bameka? Ate Bwanika? Roland Mugume (Rukungiri Munisipaali) omukago gwa DP yagugeraageranyizza ku byaliwo ku mukago gwa The Democratic Alliance (TDA) ogwalonda Amama Mbabazi abaatuulanga mu wooteeri e Kampala ne basalawo nga tebamanyi ndowooza z'abantu. "Ne ku luno baatudde ku Africana mu lukiiko nga ffe tuli Kigezi tusaggula buwagizi.\nKikyamu omuntu okudda mu wooteeri ku sumbuusa nga togenze mu bantu n'olowooza nti osobola okubasalirawo", Mugume bwe yagambye. Yagasseeko nti olutalo lwe balimu lwa Bannayuganda era tebalina lutalo na muntu yenna kulwana mu ngeri etegasa ggwanga.\nBetty Nambooze ng'annyonnyola ku mukago gwa DP\nBETI NAMBOOZE AYANUKUDDE BESIGYE Betty Nambooze (Mukono Munisipaali) yafulumizza ekiwandiiko ku by'omukago gwa DP-BLOC n'avumirira abalumba Besigye ng'omuntu, ekibiina kya FDC ne Peoples Government gye yalondebwa ng'omwogezi. Agamba nti baaniriza omuntu yenna abeegattako mu lutalo lw'okununula eggwanga ne bwe babeera nga si be bakulembedde olutabaalo.\nKyokka n'agamba nti Besigye aludde mu lutalo luno era alutegeera y'ensonga lwaki bali mabega we. Enkola y'okukolera awamu n'okugumiikiriziganya nga tebakulembezza kwegwanyiza kw'abantu ssekinnoomu bye bijja okubayamba okuvvuunuka embeera gye balimu. N'alabula abali ku ludda oluvuganya baleme kweruma bokka na bokka kubanga ekyo kibanafuya.\nEkyetaagisa kwegatta. Yayanirizza omukago gwa DP ogwatongozeddwa n'akubiriza abantu bonna naddala abawagizi baabwe amaanyi okugateeka ku kulwanyisa obwannakyemalira. Wadde ng'obukodyo bwe balwanyisa busobola okwawukana naye ekikulu balina okusigala nga batunudde mu kkubo limu lya kutuuka ku buwanguzi.\nABALI MU MUKAGO BAANUKUDDE Omwogezi wa DP, Keneth Paul Kakande yategeezezza nti bakkiririza mu kwegatta era mu biseera ebiyise n'aba FDC kye baali bakkiririzaamu naye olw'okuba balabye nga DP ku luno y'ekikulembedde kati bagezaako okulaga nti tebakyagala.\nEkyakoleddwa yakuyise kusaba kw'abantu wadde ng'abakulembeze bayinza okuba nga baagala kirala era mu kiseera kino baasazeewo kukulembeza ddoboozi ly'abantu. N'agamba, "Ffe abakulembeze tuyinza okuba nga tulina kye twegwanyiza kyokka byonna tuteekwa okubissa ku bbali ne tugondera abantu kuba be batulinako obuyinza.\nYasuubizza bwe bagenda okusigala nga boogeraganya n'aba FDC basobole okubeegattako mu lutalo lwe balimu wadde nga mu kiseera kino bakyabeeyawuddeko. Omuntu yenna abavumirira mu kiseera kino bamutwala nti mulabe wa bantu.\nSsemuju Nganda omwogezi a FDC naye ayogedde ku mukago gwa DP\nKakande yagambye nti tebayinza kwegatta ku kaweefube wa kugaana kukunga bantu kwewandiisa kuba bakkiriza nti bwe baba beegasse ne basimbawo omuntu omu basobola okuwangula Museveni. Samuel Lubega Mukaaku: Yagambye nti aba FDC mu kiseera kino babatwala nga baggya baabwe abatasobola kuboogerera kalungi konna.\nYategeezezza nti ebimu ku bintu bye boogerako nga Museveni obuteesimbawo mu 2021 byabayitako dda okuva lwe yaggya ekkomo ku myaka gy'okwesimbawo okuva ku 75. "FDC baali bazinze mikono nga DP erwanyisa okukyusa Ssemateeka okuggyamu akawaayiro ku myaka.\nEkyo kyalema tetuyinza kudda mu bya kulwana ntalo zitalina kigendererwa nga tumanyi nti tumala budde", Mukaaku bwe yagambye. Okwegatta yakwogeddeko nti ly'ekkubo lyokka lye balina okuyitamu nga bakunga abantu okwewandiisa okusinga okulowooleza mu FDC eyanafuwa kyokka nga balowooza nti bokka be balina okusimbawo omuntu ku bwapulezidenti.\nOmuntu yenna atakkiririza mu kwegatta yagambye nti bajja kumukkiriza atambule yekka nga bwe baabaleka ne bakola Gavumenti ya ‘People's Government\nEbika byâ€™emmere 7 ebiziyiza ensigo okulwala\nLwaki nfuka buli kiseera?


Bukedde Online - Ebya Sekikubo byonoonese\nEbya Sekikubo byonoonese\nEyawamba muzzukulu wa Kirumira atwaliddwa ewâ€™omulamuzi mu kkooti\nâ€˜Ceeke za KCC okwabbirwa ssente zaabulir...\nSekikubo yeetutte yekka ku kitebe kya bambega ba poliisi e Kibuli gye yabadde ayitiddwa okukola Sitatimenti kyokka ne bamukwatirayo. Yakwatiddwa ku ssaawa nga 10. Poliisi emugguddeko emisango okuli okutabula okulonda e Sembabule, okuleeta akavuyo omwakubiddwa omuntu amasasi nâ€™okukozesa emmundu mu\nSekikubo yeetutte yekka ku kitebe kya bambega ba poliisi e Kibuli gye yabadde ayitiddwa okukola Sitatimenti kyokka ne bamukwatirayo. Yakwatiddwa ku ssaawa nga 10. Poliisi emugguddeko emisango okuli okutabula okulonda e Sembabule, okuleeta akavuyo omwakubiddwa omuntu amasasi nâ€™okukozesa emmundu mu bukyamu.\nKu Poliisi, yawerekeddwa looya we.Â Yatuukidde mu ofiisi yâ€™omumyuka wâ€™akulira bambega Moses Sakira eyamuggyeko sitetimenti ngâ€™ayambibwako bambega abalala. Omwogezi wa Poliisi, Judith Nabakooba yategeezezza Bukedde nti Sekikubo yabadde ku poliisi nâ€™omukuumi we Alex.\nAlex yakubye essasi mbega wa ISO, Lt. Habib Nsamba KanyarutookyeÂ mu lubuto.\nBino byaddiridde Sekikubo okuwakanya okulonda e Sembabule obutagenda mu maaso okutuusa ngâ€™eggombolola yâ€™e Lwemiyaga gyâ€™akiikirira nayo emaze okulonda.\nEkyaddiridde kulwana wakati wâ€™abawagizi ba Sekikubo ne Minisita Sam Kuteesa. Kigambibwa nti Sekikubo yaggye ku mukuumi we pisito nâ€™agikwata olwo nâ€™atandika okusambasamba ebyabadde bigenda okukozesebwa mu kulonda. Okulonda kwayimiriziddwa kyokka embeera bwe yakkakkanye ekiwayi kya Kuteesa ne kiddayo ne bamulonda ku Bwassentebe.\nYakitadde kuÂ Kuteesa nti ye yavuddeko embeera okutabuka kubanga yabadde tayagala bâ€™e Lwemiyaga kwetaba mu kulonda.\nMaj. Gen. Kale Kayihura yategeezezza bannamawulire nti ayimirizza akulira poliisi yâ€™e Sembabule, Obedi Okwir olwâ€™okulemererwa okukozesa obusobozi bwe yabadde nabwo okukuuma abantu.\nYagambye nti bagenda kunoonyereza okuzuula engeri Sekikubo gye yafunyemu pisito gye yabadde nayo ate ngâ€™eyiye yamuggyibwako.\nOluvannyuma Sekikubo yatwaliddwa e Ssembabule gye baamusibidde.Â Â Â\nAb'e Kasawo beemulugunyizza ku babasaba ssente okwewandiisa


Bukedde Online - Mulindwa Muwonge: Ebyavudde mu musaayi biraga abaana 12 kw'abo 34 si babe!\nSsaabasumba Lwanga alumbye aba Gavt. mu ku...\nMULINDWA Muwonge nga tannafa yaleka akoze olukalala lw’abaana be 34 era mu kumuziika, abaana abo bonna baayanjulwa mu b’ekika.\nOmugenzi Mulinda Muwonge\nKu lukalala olwo, abaana 12 basuuliddwa ebbali nga beesigama ku byavudde mu kukebera omusaayi (DNA).\nMu kusooka tewaaliwo kubuusabuusa baana, wabula okusika omuguwa ku nzirukanya y’ebintu bye yaleka bwe kweyongera ne kisalwawo abaana bonna nga tebannaweebwa mugabo gwonna, basooke batwalibwe ku musaayi.\nEkyo kyatuukibwako mu December w’omwaka oguwedde nga ofiisi ekola ku bintu by’abafu (Administrator General) emaze okuyingira mu nkaayana ku bintu bya Mulindwa n’abaana be yaleka.\nNga bali mu ofiisi ya Administrator General, abakazi mukaaga katono bakubaganire mu ofi isi ng’abamu balumiriza bannaabwe nti baasiba Mulindwa abaana ate kati bakaayanira omugabo ku bintu by’omusajja atali kitaabwe.\nBeerangira obwenzi n’okugaba abaana mu basajja ab’enjawulo era ofi isi ya Administrator General kwe kusalawo basooke bagende ku musaayi era abanaaba bayise mu kasengejja, baddeyo mu ofi isi eyo battaanye engabana y’ebintu.\nABAANA 13 BOKKA BE BAKAKASIDDWA\nLipooti ezasiddwaako omukono gwa Dr. Freddie Bwanga ne Alfred Okenga nga ziriko sitampu ya MBN Clinical Laboratories Ltd abaakebedde omusaayi, zaakakasizza abaana 13 bokka kw’abo abaatwaliddwaayo.\nBwe kyasalibwawo abaana bonna batwalibwe ku musaayi okukakasa oba bonna ba Mulindwa Muwonge, abakazi abamu baakiwakanya nga bagamba nti omugenzi bw’aba yakkiriza abaana mu bulamu era nga teyaleka kiragiro kya kubakebera musaayi, tewali ate nsonga lwaki batwalibwa ku musaayi.\nAbakazi abamu abaawakanya eky’okutwala abaana ku musaayi baagaana okuwaayo abaana 9 okukkakkana nga mu kyuma batutteyo abaana 25 kw’abo 34 Mulindwa be yaleka.\nKu baana be bataatutte ku musaayi kwe kuli n’omusika Elias Mulindwa Muwonge Junior azaalibwa Sarah Mulindwa ow’e Wakaliga nga kigambibwa nti abaasimbidde ekkuuli okukebera omwana ono baagambye nti tewali ngeri ate omusika gy’ayinza kubuusibwabuusibwa.\nMu kulomba dduwa ya Muwonge mu September w’omwaka oguwedde, abaana abawala baalonda Elias Mulindwa Muwonge 20, asoma mu St. Mary’s High School Lubaga okubasikira era mu kuvuganya ku busika yamegga Mboowa Muwonge.\nKino kyakolebwa kubanga Mulindwa Muwonge yafa talonze mwana anaamusikira. Abaana 25 baatwaliddwa ku musaayi nga December 18, 2017 ne babakeberera mu ddwaaliro erya MBN Clinic Laboratories erisangibwa e Nakasero.\nEbyavudde mu musaayi byakakasizzaako abaana 13 ate abaana 12 (amannya galekeddwa) ne biraga nti Mulindwa Muwonge si y’abazaala era ba nnyaabwe ne baweebwa amagezi baddeyo eka beefumiitirize bazuule ba kitaabwe b’abaana abatuufu.\nKu baana be baasudde ebbali kuliko n’ab’omukyala omukulu Hellen Nambi eyasigala mu maka g’e Nalumunye agabaddeko ennyo okusika omuguwa.\nOkuva Mulindwa Muwonge (eyali omukozi ku leediyo) lwe yafa nga July 19, 2017; amaka g’e Nalumunye we wabadde ensitaano y’enkaayana ezimaze emyezi mukaaga.\nENKOLA EYAKOZESEDDWA ABASAWO\nOlwokuba Mulindwa Muwonge tebaamuggyaako musaayi nga tebannamuziika, abasawo baggyeeyo emu ku nkola ze batera okukozesa ku baana abaliko enkaayana ate nga bakitaabwe baafa.\nAbasawo baalagidde bakyaala b’abaana bonna babatwaale. Baafunye abaana munaana abazaalibwa abakazi ab’enjawulo ne babaggyako omusaayi era bwe baabakebedde ng’omusaayi gwabwe gukwatagana ne kikakasibwa nti abo bagatta taata era ne kitwalibwa nti taata oyo ye Mulindwa Muwonge.\nEbyavudde mu kukebera abaana abo yafuuse minzaani gye baapimiddeko abaana abalala era okukkakkana ng’abaana 12 ebyabwe tebikwataganye n’ebyabo omunaana abaasoose okukeberebwa.\nKino abasawo baakikoze okwewala okuziikula ebisigala bya Muwonge. Enkola endala etera okukozesebwa ebeera ya kuggya musaayi ku jjajja w’abaana, wabula eby’embi ate taata wa Mulindwa Muwonge yafa dda ate okufuna owooluganda nakyo kyakalubye.\nEbyavudde mu musaayi bwe byafulumye, byewuunyisizza ba namwandu, abaana, n’aba famire era abamu baabigaaniddewo ate abalala ne basigala nga nabo tebakakasa oba ddala ebifulumiziddwa bituufu.\nAbamu ku baana abakulu be baakulembedde kaweefube atwala bannaabwe ku musaayi basooke basunsule nga tebannagabana maali kitaabwe gye yaleka.\nOmu ku baana abakulu (erinnya lirekeddwa) kyokka nga naye omusaayi gwalaze nti si wa Mulindwa Muwonge yatadde akaka nti: Byonna bifu era tewali ayinza kubigenderako.\nTugenda kubiwakanya mu makubo gonna agasoboka. Bagenda kutubuulira oba taata baamuziikudde ne bamukebera nga ddala tetuli baana be!\nYagambye nti omugenzi yaleka olukalala lw’abaana be bonna 34 ng’abamanyi era abaakoze eby’omusaayi baabadde n’ebigendererwa eby’okwagala okwawula mu famire.\nYannyonnyodde nti okuggyako ng’omu ku bakyala y’avuddeyo n’alaga nti omwana yamusiba Muwonge naye omwana talina ngeri yonna gy’asobola kwegaana mwana munne nti tebamuzaala mu famire eyo.\n“Abaakoze ebyo baagenderedde kwagala kwekomya bya bugagga bya kitaffe. Yatuleka fenna tuli wamu kyokka abamu bwe batuuse ku ddaala erigabana ebimu ku by’obugagga ate ne batabukira abalala era y’ensonga lwaki batuuse ku ddaala erigenda ku musaayi” omu ku baana bwe yakkaatirizza ng’alaga obunyiivu.\nWabula omu ku baganda b’omugenzi ayitibwa Sula Muwonge yategeezezza nti bagenda kutuula baddemu basalewo ekiddako kubanga kizibu nnyo ate okuwakanya ebyavudde mudde musaayi nti bikyamu.\nYagambye nti: Sisobola kuwakanya saayansi ku byafulumiziddwa, naye tugenda kutuula nga famire tuteese ku kiddako.\nLipooti eraga nti abaana b’omukozi ku Leediyo Simba Connie Nalugwa okuli Rahim Kamoga, Lania Namulindwa ne Rahil Nsamba bonna omusaayi gwabakakkasizza nti ba Mulindwa ssaako n’owa Jalia Mirembe. Muwonge yazaala omwana omu mu Mirembe.\nWabula bannamwandu be baagobezza abaana nabo bakutte wansi ne waggulu nga bagamba nti waabaddewo okupanga okusibira abakazi abamu ebbali mu lutalo lw’ebintu.\nEbimu ku byobugagga Mulindwa Muwonge bye yaleka kuliko amaka g’e Nalumunye, Poloti ze yali tannaba kuzimbamu nnyumba e Nalumunye, Gayaza ne Wakiso.\nAb'e Kayunga beekalakaasizza lwa butakola luguudo lw'e Kayonza - Busaana\nAb''e Kayunga beekalakaasizza lwa butakola luguugo lw''e Kayonza - Busaana\nAb'e Ndejje beekalakaasizza lwa luguudo olubassa enfuufu


Muganda wa Ssemwanga naye bamukutte ku by’okufera ssente\nPOLIISI n’ekitongole ekiketta mu ggwanga ekya ISO, byongedde amaanyi ku bagagga abagambibwa okuba abafere abanyaga obutitimbe bwa ssente nga basinga kwekweka mu kutunda zaabu (gold).\nMuganda w’omugenzi Ivan Ssemwanga ayitibwa Edward Kyeyune amanyiddwa ennyo nga Edy Cheune naye akwatiddwa mu bya ddiiru ya bukadde bwa ddoola buna n’ekitundu (doola 4,500,000) ze baanyaga ku mukazi omugagga w’e Dubai kyokka nga nzaalwa y’e Russia atunda zaabu.\nBaamukutte waakayita ennaku ntono nga poliisi yaakakwata Vivian Angella Chebet Mbuga muk’omugagga Sulaiman Kabangala Mbuga ku misango gy’okutambuza ssente mu bumenyi bw’amateeka ze baafera ku Muzungu enzaalwa y’e Sweden, Stein Heinson. Mbuga naye yakwatibwa ku by’okufera Abazungu era yaggyiddwa mu kkomera e Dubai n’atwalibwa e Bulaaya.\nDayirekita wa ISO, Col. Frank Kaka Bagyenda yakakasizza okukwatibwa kwa Kyeyune n’agamba nti bamukutte luvannyuma lw’okutiisatiisa nnamwandu wa AK47 gwe yakola naye ddiiru.\nAK47 muganda wa Jose Chameleone yafa mu 2015. Ensonda mu ISO zaategeezezza nti Kyeyune y’omu ku bavubuka abaludde mu mulimu gw’okutunda zaabu. Kyeyune y’omu ku Bannayuganda abalina ssente.\nAbeera South Afrika kyokka abeera nnyo mu Uganda. Avuga emmotoka za bbeeyi era ennamba zaazo ziwandiikibwa mu linnya lye erya “Cheune”. Muka AK47, Nnaalongo Margie Kiweesi ne Nasser Nduhukire amanyiddwa ennyo nga Don Nasser be baagenze mu ISO ne baloopa Kyeyune nga bamuvunaana okutiisatiisa okuwamba abalongo ba Kiweesi ababeera mu Amerika.\nDon Nasser naye yakwatibwa ku by’okufera Omumerika Jonny Hill ddoola 700,000. Bano balumiriza nti, balina obutambi bwa Kyeyune mu ddoboozi lye ng’awera okutuusa obulabe ku baana ba Kiweesi be yazaala mu AK47.\nLUNO LUTALO LWA BYANFUNA- KYEYUNE\nMikwano gya Kyeyune gyategeezezza nti luno lutalo lwa byanfuna wakati wa Nnaalongo Kiweesi, Don Nasser ne Kyeyune. Don Nasser okukwatibwa mu November w’omwaka oguwedde, kigambibwa nti byalimu omukono gwa Kyeyune era bwe yayimbulwa ku kakalu ka kkooti okuva mu kkomera e Kigo yatandikirawo olutalo ku Kyeyune. Bagamba nti Kyeyune yali mukwano gwa Nnaalongo Kiweesi era Naalongo okukomawo mu Uganda, Kyeyune ye yamugulira tikiti y’ennyonyi n’okumusasulira wooteeri mwe yasulanga e Buziga n’e Munyonyo.\nBannyonnyola nti Don Nasser bwe yava mu kkomera gye buvuddeko, yatuula ne Nnaalongo Kiweesi ne bafuuka ba mukwano. Kigambibwa nti Nasser yagamba Nnaalongo nga bwe yali awadde Kyeyune ddoola 400,000 ku ssente ze baali baafuna mu ddiiru gye baakola ku mukazi w’e Dubai Omurrusia.\nKyokka ye Kyeyune yali yagamba Nnaalongo nti Don Nasser yamuwa ddoola 150,000 zokka. Kino kyatabula Nnaalongo n’ava ku Kyeyune ne yeegatta ne Nasser okulwanyisa Kyeyune nga balowooza nti “yayisaawo” Nasser.Kigambibwa nti ddiiru eno, yalimu abantu bataano- Don Nasser, Nnaalongo Kiweesi, Shira Namale (Looya), Eddy Kyeyune n’omuserikale wa poliisi Hassan Mutyaba.\nNnaalongo Kiweesi, yali abeera Dubai era ye yaleeta ddiiru eno ku Munnansi wa Russia amanyiddwa nga Noor Khan nnannyini kkampuni ya Nat Metal DMCC e Dubai esuubula zaabu n’ebyobugagga by’omu ttaka. Alina ne saluuni e Dubai. Kigambibwa nti Naalongo yakola ku Murussia omukwano oluvannyuma lw’omuwala Munnayuganda eyali akola mu maka ga Noor Khan okubbira ku Nnaalongo nti Noor Khan alina ssente empitirivu n’ezimu talina byakuzikozesa.\nNnaalongo bwe yakwana Noor Khan yamwanjulira Don Nasser nga muganzi we era awo enkolagana we yatandikira wakati wa Noor Khan ne Don Nasser. Yamweyanjulira nti musuubuzi Munnayuganda asima zaabu, okumusuubula n’okumutunda. Yamutegeeza nti yalinawo kiro za zaabu 950 kyokka e Dubai yali agenze ku bizinensi ze ndala. Bwe baamala okwogera ne Noor Khan, ddiiru Nasser yagizzaayo mu banne ne baluka engeri y’okugitambuzaamu.\nKigambibwa nti mu bbanga ttono, Noor Khan yawa Nasser ddoola obukadde buna n’ekitundu (4,500,000) mu za Uganda 16,650,000,000/-. Ensonda mu ISO zaategeezezza nti Nasser olwamala okukwata ssente, banne bwe baali mu ddiiru yabayitamu teyabakombya ku ssente okuggyako Kyeyune gwe yawaayo ddoola 150,000.\nNoor Khan oluvannyuma lw’okukizuula nti yali anyagiddwa, yakubira Nnaalongo essimu ng’amubuuza Nasser gy’ali kubanga yali amubbye ddoola 4,500,000. Nnaalongo olwamanya nti Nasser afunye ssente kwe kutandika okubanja. Bwe yawulira nti Nasser poliisi emukutte, kwe kukomawo mu Uganda naye ateekeyo omusango ng’akolagana ne Noor Khan. Oluvannyuma lwa Nasser okuyimbulwa, yasobola okumatiza Nnaalongo ne baddamu okukolagana.\nKigambibwa nti Kyeyune okuva olwo abadde amutiisatiisa era wano we baavudde okutwala omusango mu ISO n’ekwata Kyeyune.Muganda wa Ivan Ssemwanga era y’omu ku bavubuka abaali bamansa ssente mu kabinja ka Rich Gang. Kaalimu Ssemwanga, King Lawrence, Kyeyune n’abalala. Ssemwanga bwe yafa mu 2017, akabinja ne kaggwaamu amaanyi kyokka ne basigala nga batambuza obulamu. Kyeyune amanyiddwa nnyo mu kuvuga mmotoka ez’ebbeeyi okuli amannya ge ge yeebatiza aga Ed Cheune.\nBamuzaala Kayunga gye yava okuyingira Kampala mwe yamala ebbanga oluvannyuma Ssemwanga n’amukwatako okumutwala e South Afrika.\nPOLIISI EKYALEMEDDE MUKA MBUGA\nMuka Mbuga poliisi gwe yasoose okukwata, ekyamulemedde wadde ng’aba famire ye babadde balwana okumuggyayo. Ku Lwokutaano bwe yaggyibwa ku kitebe kya bambega ba poliisi, yatwalibwa ku poliisi ya Kira Road e Kamwokya.\nOmwogezi w’ekitongole kya poliisi ekinoonyereza ku buzzi bw’emisango, Vincent Ssekate yagambye nti bakyalina bingi bye bakyanoonyereza alyoke atwalibwe mu kkooti.


Bukedde Online - Okukyalira ensiko kuwa omukazi ebbeetu okwesalirawo ku by’okwegatta\nAbawanguzi ‘b‘Omuhabati ku kizinga’ beesunga kulya bulamu e Kalangala...\nOkukyalira ensiko kuwa omukazi ebbeetu okwesalirawo ku by’okwegatta\nBalaze bwino ku mpisa y’abawala okutyaba...\nKozesa Valentayini eno onyweze laavu yammwe...\nAdded 11th February 2020\nKukolebwa n’okuyamba mu by’okuzaala. Okukyalira ensiko kwongera omukazi obuyinza okwesalirawo ku by’okwegatta, bw’aba tayagala, asobola okuzinga obuntu obwo ne buggala ekkubo.\nOmukadde ng’anoga ekibwankulata. Kyanguya abalongo.\nKu bino abantu abamu kwe basinziira okugamba nti bwe bakyalira ensiko baba bafunye geeti eziggala ebisenge byabwe ate nga mu Buganda abasajja era bakuutirwa nnyo obutaba nga nkoko, obutamala gatomera butomezi, basooke bakonkone ku geeti babakkirize bayingire nga kye babakuutira bwe butakaka mukazi wabula bazannyire ku geeti okutuusa nga nnyiniyo yeetegese bulungi n’abaggulira ne bayingira.\nNoolwekyo eno ngeri ekugira okukaka omukyala nti ne bw’aba mukyalawo era sooka okonkone okkirizibwe okuyingira.\nEDDAGALA ERIKOZESEBWA TERIVAAKO NDWADDE Ye Marian Roster ne munne Lisa mu kunoonyereza kwabwe kwe baatuuma: Rwandan Female Genital Elongation of the Labia Minora and the use of Local Botanical Species baajungulula ebigambibwa nti emiddo egikozesebwa mu kukyalira ensiko givaako endwadde mu bitundu by’ekyama bwe baanokolayo emiddo ebiri egikozesebwa mu Rwanda omuli ettengotengo (solanum aculeastrum Dunal) ne ssere (Bidens Pilosa) ne balaga nga ssaayansi bwe yaginoonyerezaako edda n’agizuulamu ebirungo ebiyamba ku ndwadde.\nAbanoonyereza bonna bawa amagezi okwongera okunoonyereza noolwekyo minisita nga tannakola kusalawo kwe yasazeewo asaana asseewo okunoonyereza ku mpisa eno n’ebigendererwa abaagitandika bye baalina n’emigaso gyayo.\nEkirala empisa eno nga bwe yayambanga abasajja okwawula omwana ku mukazi atuuse obufumbo, bannyiniyo basobola okulowooza ku ky’okulinnyisa emyaka kw’etandika okukolebwa okutuukana n’ekiriwo kaakati.\nEkirungi ky’empisa y’okukyalira ensiko kwe kuba nti bombi omusajja n’omukazi ebawa essanyu mu kaboozi. Essanyu ly’omukazi liva mu kuba nti abalongo babasika okuva ku kakukufa ate nga kano ke kafo akajjudde obuswandi.\nKale buli musajja lw’akwata ku mitunsi gino mu ngeri yonna; ka ebeere ya kuweweeta, kugirigiitiriza oba okugisuna aba yeenkana n’akutte ku kakukufa kennyini. Era okubatigiinya obulungi, kituusa n’omukazi ku ntikko nga n’enkasi teyingidde mu bbakuli. Eno y’ensonga eya mangu ereeta empisa y’okukyalira ensiko okuba eηηanzi.\nNaye abakugu ensonga eno baagyongeddeko endala nti ebbugumu emitunsi gye liwa ebbakuli eno ligiyamba okubeera nga etotobadde n’oluzzizzi olulimu ebirungo by’obutonde ng’amalusu mu kamwa, obusobozesa oluzzizzi luno okulwanyisa obuwuka obuyinza okusooba ne bwevumbika mu bbakuli eno ssinga omukazi abadde atudde awatali wayonjo bulungi.\nEra okutotobala kuno okuva ku balongo, kuyamba ku bbakuli obutanuubuka ssinga wabaawo okunyumya akaboozi akamangu ng’omukazi tebamaze kumuteeka mu muudu.\nBino bye biri mu kunoonyereza okwakoleddwa bannassaayansi abaakuliddwa Carolyn M Audet mu Yunivasite y’e Vanderbilt mu America ne babifulumiza mu katabo kaabwe akali ne ku mutimbagano akayitibwa “Culture Health and Sexuality” wansi w’omutwe ogugamba nti\nUnderstanding Intra-viginal and Labia minora Elongation Practices among women heads- of households in Zambezia Province, Mozambique.”\nAbakugu bano baagambye nti okukyalira ensiko kuyamba okukuuma ebbugumu mu bukyala; ekintu abasajja kye baagala ennyo mu bbakuli z’abakazi ekibaleetera okuzisoweka munda okutuuka okwagala okwabya abakazi enseke.\nSo ng’ate bo abakazi tebanyumirwa nnyo bya kugenda nnyo munda, baagala kubatakula awo ku kakukufa okusibuka abalongo.\nKati abalongo bano we bayambira okukamala, kubanga omusajja bw’aba yeeyuna munda nga bw’afuluma, abalongo bagejja ne bakwata enkasi, era ne baweereza n’obubaka eri akakukufa olwo omukazi n’amalamu akagoba.\nOkukyalira ensiko tekukosa mukazi - Basawo\nABASAWO abakugu baanukudde minisita Mutuuzo ku ky’okukyalira ensiko, ne bategeeza nti tekirina bulabe bwonna eri omukyala.\nDr. Adam Kimala, omusawo omulongoosa ku ddwaaliro lya Kampala Hospital e Kololo; Ensonga y’abakyala okukyalira ensiko mu byobulamu terina weekoseza mukyala wonna.\nTugezezzaako okukinoonyerezaako ne tukizuula nti tewali bulabe bwonna bukirimu. Kino kyama kya bakyala, kubanga tekyetaagisa kusala wadde okufumita ekintu kyonna nti kibakosa, balina eddagala ly’emiddo lye bakozesa erigonza omubiri ogwo gwe basika ne gusobola okweyongerako.\nAte mu buwangwa bw’Abaganda, bw’oba tolina balongo nga tewakyalira nsiko, ne munno akunyooma takuwa kitiibwa oba mukyala atatuukiridde.\nObuntu obwo bwe basika, busumulula ebirowoozo by’omwami n’omukyala era ne bukuuma obufumbo nga bulimu essanyu.\nAbaganda mu lulimi lwabwe babuyita nziji eziggalawo, era bwoba tobulina bakutwala ng’ennyumba etali nzigale nti oli kyangaala.\nDr. Sam Kalibbala, musawo mu ddwaaliro e Mengo; Ensiko abakyala gye bakyalira terina kyekosa mukyala, wabula ebayamba okufuna obwagazi bw’omukwano okwegatta n’abaagalwa baabwe mu ssanyu.\nMinisita waffe Mutuuzo yapapidde ebigambo, yagasse okukomolwa kw’abakyala n’okukyalira ensiko sso nga byanjawulo era tebikwatagana. Okukyalira ensiko tekuliimu kulumya nga bweguli ku kukomola abakyala.\nFfe abasawo twandibadde twalaba dda obuzibu obwo era nga tulabudde abantu, naye ensiko terina buzibu, minisita ave ku buwangwa bw’abantu.\n‘Tuddirize ku myaka gy’okukyalira ensiko’\nSSENGA Nassaka, abuulirira abafumbo; Okukyalira ensiko tekirina bulabe, era minisita yandibadde akireeta mu ngeri ndala ssi yakugamba nti kyabulabe.\nEkireeta buzibu, abaana babadde batandika nga bakyali bato ku myaka nga 9, Sso ng’okukyalira ensiko kuno kwongeza obuwoomi oba obwagazi bw’omukyala okwegatta mu by’omukwano.\nKale abaana bano mu kikolwa ky’okukyalira ensiko, obwagazi bwabwe bulinnya, bw’awuliriza engalo za munne nga zimusika atandika okufumiitiriza n’okufuna ebirowoozo n’okusikirizibwa okwegatta, ekintu ekireetedde abaana abawala okwonooneka ku myaka emito.\nEkyetaagisa kwe kwongerayo ku bbanga omwana ly’atandikirako okukyalira ensiko, waakiri atandikire ku myaka nga 14.\nAbamu batya nti omwana bw’agenda mu nsonga abalongo tebakula ekitali kituufu. Ne bw’oba ogenzeemu kasita oba nga tolina musajja gweweegatta naye busigala bukula kyenkanyi ng’oli atannaweza myaka 10. ‘\nbantu. Kukolebwa n’okuyamba mu by’okuzaala. Okukyalira ensiko kwongera omukazi obuyinza okwesalirawo ku by’okwegatta, bw’aba tayagala, asobola okuzinga obuntu obwo ne buggala ekkubo. Ku bino abantu abamu kwe basinziira okugamba nti bwe bakyalira ensiko baba bafunye geeti eziggala ebisenge byabwe ate nga mu Buganda abasajja era bakuutirwa nnyo obutaba nga nkoko, obutamala gatomera butomezi, basooke bakonkone ku geeti babakkirize bayingire nga kye babakuutira bwe butakaka mukazi wabula bazannyire ku geeti okutuusa nga nnyiniyo yeetegese bulungi n’abaggulira ne bayingira. Noolwekyo eno ngeri ekugira okukaka omukyala nti ne bw’aba mukyalawo era sooka okonkone okkirizibwe okuyingira. EDDAGALA ERIKOZESEBWA TERIVAAKO NDWADDE Ye Marian Roster ne munne Lisa mu kunoonyereza kwabwe kwe baatuuma: Rwandan Female Genital Elongation of the Labia Minora and the use of Local Botanical Species baajungulula ebigambibwa nti emiddo egikozesebwa mu kukyalira ensiko givaako endwadde mu bitundu by’ekyama bwe baanokolayo emiddo ebiri egikozesebwa mu Rwanda omuli ettengotengo (solanum aculeastrum Dunal) ne ssere (Bidens Pilosa) ne balaga nga ssaayansi bwe yaginoonyerezaako edda n’agizuulamu ebirungo ebiyamba ku ndwadde. Abanoonyereza bonna bawa amagezi okwongera okunoonyereza noolwekyo minisita nga tannakola kusalawo kwe yasazeewo asaana asseewo okunoonyereza ku mpisa eno n’ebigendererwa abaagitandika bye baalina n’emigaso gyayo. Ekirala empisa eno nga bwe yayambanga abasajja okwawula omwana ku mukazi atuuse obufumbo, bannyiniyo basobola okulowooza ku ky’okulinnyisa emyaka kw’etandika okukolebwa okutuukana n’ekiriwo kaakati. Ekirungi ky’empisa y’okukyalira ensiko kwe kuba nti bombi omusajja n’omukazi ebawa essanyu mu kaboozi. Essanyu ly’omukazi liva mu kuba nti abalongo babasika okuva ku kakukufa ate nga kano ke kafo akajjudde obuswandi. Kale buli musajja lw’akwata ku mitunsi gino mu ngeri yonna; ka ebeere ya kuweweeta, kugirigiitiriza oba okugisuna aba yeenkana n’akutte ku kakukufa kennyini. Era okubatigiinya obulungi, kituusa n’omukazi ku ntikko nga n’enkasi teyingidde mu bbakuli. Eno y’ensonga eya mangu ereeta empisa y’okukyalira ensiko okuba eηηanzi. Naye abakugu ensonga eno baagyongeddeko endala nti ebbugumu emitunsi gye liwa ebbakuli eno ligiyamba okubeera nga etotobadde n’oluzzizzi olulimu ebirungo by’obutonde ng’amalusu mu kamwa, obusobozesa oluzzizzi luno okulwanyisa obuwuka obuyinza okusooba ne bwevumbika mu bbakuli eno ssinga omukazi abadde atudde awatali wayonjo bulungi. Era okutotobala kuno okuva ku balongo, kuyamba ku bbakuli obutanuubuka ssinga wabaawo okunyumya akaboozi akamangu ng’omukazi tebamaze kumuteeka mu muudu. Bino bye biri mu kunoonyereza okwakoleddwa bannassaayansi abaakuliddwa Carolyn M Audet mu Yunivasite y’e Vanderbilt mu America ne babifulumiza mu katabo kaabwe akali ne ku mutimbagano akayitibwa “Culture Health and Sexuality” wansi w’omutwe ogugamba nti: Understanding Intra-viginal and Labia minora Elongation Practices among women heads- of households in Zambezia Province, Mozambique.” Abakugu bano baagambye nti okukyalira ensiko kuyamba okukuuma ebbugumu mu bukyala; ekintu abasajja kye baagala ennyo mu bbakuli z’abakazi ekibaleetera okuzisoweka munda okutuuka okwagala okwabya abakazi enseke. So ng’ate bo abakazi tebanyumirwa nnyo bya kugenda nnyo munda, baagala kubatakula awo ku kakukufa okusibuka abalongo. Kati abalongo bano we bayambira okukamala, kubanga omusajja bw’aba yeeyuna munda nga bw’afuluma, abalongo bagejja ne bakwata enkasi, era ne baweereza n’obubaka eri akakukufa olwo omukazi n’amalamu akagoba. Ssenga Lwakubiri February 11, 2020 Bukedde 1 3 ‘Okukyalira ensiko kuwa omukazi ebbeetu okwesalirawo ku by’okwegatta’ ABASAWO abakugu baanukudde minisita Mutuuzo ku ky’okukyalira ensiko, ne bategeeza nti tekirina bulabe bwonna eri omukyala. Dr. Adam Kimala, omusawo omulongoosa ku ddwaaliro lya Kampala Hospital e Kololo; Ensonga y’abakyala okukyalira ensiko mu byobulamu terina weekoseza mukyala wonna. Tugezezzaako okukinoonyerezaako ne tukizuula nti tewali bulabe bwonna bukirimu. Kino kyama kya bakyala, kubanga tekyetaagisa kusala wadde okufumita ekintu kyonna nti kibakosa, balina eddagala ly’emiddo lye bakozesa erigonza omubiri ogwo gwe basika ne gusobola okweyongerako. Ate mu buwangwa bw’Abaganda, bw’oba tolina balongo nga tewakyalira nsiko, ne munno akunyooma takuwa kitiibwa oba mukyala atatuukiridde. Obuntu obwo bwe basika, busumulula ebirowoozo by’omwami n’omukyala era ne bukuuma obufumbo nga bulimu essanyu. Abaganda mu lulimi lwabwe babuyita nziji eziggalawo, era bwoba tobulina bakutwala ng’ennyumba etali nzigale nti oli kyangaala. Dr. Sam Kalibbala, musawo mu ddwaaliro e Mengo; Ensiko abakyala gye bakyalira terina kyekosa mukyala, wabula ebayamba okufuna obwagazi bw’omukwano okwegatta n’abaagalwa baabwe mu ssanyu. Minisita waffe Mutuuzo yapapidde ebigambo, yagasse okukomolwa kw’abakyala n’okukyalira ensiko sso nga byanjawulo era tebikwatagana. Okukyalira ensiko tekuliimu kulumya nga bweguli ku kukomola abakyala. Ffe abasawo twandibadde twalaba dda obuzibu obwo era nga tulabudde abantu, naye ensiko terina buzibu, minisita ave ku buwangwa bw’abantu. Okukyalira ensiko tekukosa mukazi - Basawo SSENGA Nassaka, abuulirira abafumbo; Okukyalira ensiko tekirina bulabe, era minisita yandibadde akireeta mu ngeri ndala ssi yakugamba nti kyabulabe. Ekireeta buzibu, abaana babadde batandika nga bakyali bato ku myaka nga 9, Sso ng’okukyalira ensiko kuno kwongeza obuwoomi oba obwagazi bw’omukyala okwegatta mu by’omukwano. Kale abaana bano mu kikolwa ky’okukyalira ensiko, obwagazi bwabwe bulinnya, bw’awuliriza engalo za munne nga zimusika atandika okufumiitiriza n’okufuna ebirowoozo n’okusikirizibwa okwegatta, ekintu ekireetedde abaana abawala okwonooneka ku myaka emito. Ekyetaagisa kwe kwongerayo ku bbanga omwana ly’atandikirako okukyalira ensiko, waakiri atandikire ku myaka nga 14. Abamu batya nti omwana bw’agenda mu nsonga abalongo tebakula ekitali kituufu. Ne bw’oba ogenzeemu kasita oba nga tolina musajja gweweegatta naye busigala bukula kyenkanyi ng’oli atannaweza myaka 10. ‘Tuddirize ku myaka gy’okukyalira ensiko’ Nassaka Omukadde ng’anoga ekibwankulata. Kyanguya abalongo. Dr. Kalibbala. Dr.\nAbawanguzi ‘b‘Omuhabati ku kizinga’ beesunga kulya bulamu e Kalangala\nOmukazi omukulu asobola okukyalira ensiko?\nAbawanguzi ‘b‘Omuhabati ku kizinga’...\nNG’EBULA ennaku mbale Bukedde TV okutwala abawagizi baayo ku bizinga e Kalangala, abantu bakyagenda mu maaso n’okwetaba...


Bukedde Online - Mwewale okufiira ku mirimu gy'okukozesebwa\nMwewale okufiira ku mirimu gy'okukozesebwa\nAbazigu balumbye omusomesa ne bamusalako o...\nAbamalirizza emisomo bakubiriziddwa obuteesiba ku mirimu gya misaala emigereke bwe baba baagala okwewala ekkomera olw'okulya enguzi\nCollin Kayiwa (owookusatu ku ddyo) ng'asala keeki ne banne ku kabaga akamukoleddwa okumukulisa emisomo\nOmukulu w'ekika ky'ekkobe, Omutaka Augustine Kizito Mutumba Nnamwama akkaatirizza obukulu bw'okusomesa abaana ku mitendera egy'enjawulo n'agamba nti, kino tekiganyula asomye yekka ne bakadde be wabula eggwanga lyonna.\nNnamwama Mutumba ng'auogera ku mukolo\nMutumba yasinzidde ku mukolo gw'okwebaza Katonda olw'omwana Collins Kayiwa okufuna diguli mu ssomo lya Procurement and Logistics Management okuva mu yunivasite e Ndejje. Yategeezezza nti, eky'okusomesa abaana gwe mulanga Ssaabasajja Kabaka gw'akulembeza bulijjo nga kigwanidde abazadde okukissa mu nkola bagunjule eggwanga.\n"Kya buvunaanyizibwa abazadde okumanya ebirungi ebiri mu kusomesa abaana amasomo g'ebyemikono kubanga abagasoma tebejjusa ate nga n'ebiseera ebisinga tebabulwa mirimu olw'obukugu bwe bafuna," Nnamwama Mutumba bwe yagambye.\nBazadde ba Kayiwa nga bakulemberwamu kitaawe Henry Ssenjobe baakubye abayizi abaamaliriza emisomo akaama nti, bwe baba baagala okufa nga basanyufu balina okwewala okufiira ku mirimu gy'okukozesebwa.\nBassenjobe bazadde ba Kayiwa (wakati) nga bali ku kabaga ka mutabani waabwe\n"Okukozesebwa n'okaddiwa ng'okozesebwa ofa oli mukopi era omwavu. Mulowooze ku ky'okwekozesa nga mukyali mu myaka emito eby'okulowooleza mu mirimu gy'okusasulwa omusaala omugereke tebiggya kubagasa mpozzi nga mwagala kukomekkerereza mu kkomera nga mulidde enguzi," abazadde bwe baagambye.\nKayiwa yeebazizza bakadde be okumusomesa era n'asuubiza okukola abasasule.\nyunivasite ya Ndejje\nNnamwama Augustine Kizito Mutumba\nAb'eng'onge balwana kumaliriza mbuga yaabwe\nBp John Baptist Kaggwa yennyamidde olw'abakrestu abakozesa obubi obudde bw'ekisiibo